Βάπτιση | Επιλογές Γάμου\nΤΑΣΕΙΣ ΚΑΙ ΠΡΟΤΑΣΕΙΣ\nΠροσθήκη Επιχείρησης\tΒΑΠΤΙΣΗ\nΚΑΤΑΛΟΓΟΣ ΕΠΑΓΓΕΛΜΑΤΙΩΝ\tΑισθητική Ανθοστολισμός Βάπτιση Γαμήλιο Ταξίδι Διακόσμηση Διοργάνωση Γάμου Δώρα Γάμου Είδη Γάμου Ενοικίαση αυτοκινήτου Επίσημο Ένδυμα Εσώρουχα Εφέ Γάμου Ζαχαροπλαστεία Κοσμήματα Κοστούμια Κουφέτα Μουσική - Φωτισμός Νυφικά Ξενοδοχεία Πάρτυ - Bachelor Σπίτι Σχολές Χορού Υπηρεσίες Catering Υποδήματα Φωτογράφοι - Video Χτένισμα Χώροι Δεξίωσης ΝΕΕΣ ΚΑΤΑΧΩΡΗΣΕΙΣ\nΗ εταιρεία ‘Επιπλα Γεωργιόπουλος ιδρύθηκε πριν από 42 χρόνια και συγκεκριμένα το 1974 όταν οι αδερφοί Κωνσταντίνος και Ιωάννης Γεωργιόπουλος έκαναν το ξεκίνημά τους στο χώρο του επίπλου. Με όραμα και πίστη στη συνέπεια και την ποιότητα, δημιουργούν τον πρώτο τους εκθεσιακό χώρο στην Πάτρα και κερδίζουν την αναγνώριση και την εμπιστοσύνη των Πατρινών. Στη συνέχεια […]\nΕίμαστε από τις πρώτες εταιρίες στην Ελλάδα που ασχολήθηκε σοβαρά με την ηχοφωτιστική κάλυψη Γαμήλιων Party. Στης αρχές της Δεκαετίας του 90′ δεν υπήρχε wedding Dj, οι γάμοι γινόντουσαν με ότι στερεοφωνικό υπήρχε στο κατάστημα που γινόταν η δεξίωση μετά το γάμο. Δώσαμε παλμό και ολοκληρωμένο πρόγραμμα στήνοντας επαγγελματικά μηχανήματα ήχου σε πολλές δεξιώσεις. Στο […]\nΗ εταιρεία MERRY ROSES σφραγίζει με τον πιο ξεχωριστό τρόπο την πιο ιδιαίτερη προσωπική σας στιγμή. Σκηνοθετεί για εσάς το όνειρο και το πραγματοποιεί. Η εταιρεία που έδωσε άλλο νόημα στην έννοια του γάμου, της βάπτισης και της διακόσμησης σε κάθε οργάνωση εκδήλωσης. Κάθε project που αναλαμβάνει αποτελεί μια μεγάλη παράσταση. Οι γνώσεις μας και […]\nΑναστασοπούλου Αγγελική Α.\nCK – Κοτσομητοπούλου\nΗ ιδιοκτήτρια του καταστήματος Constantina Kotsomitopoulou στην Πάτρα, δίνει το στίγμα της υψηλής αισθητικής του χώρου, επιλέγοντας νυφικά των μεγαλύτερων ευρωπαϊκών οίκων όπως BLUMARINE, JENNY PACKHAM, COMPLICE, BELLANTUONO, IAN STUART, MARIELLA BURANI, JUSTIN ALEXANDER, SIGNATURE, SWEET HEART. Επίσης, στο κατάστημά μας θα βρείτε αξεσουάρ υψηλής ποιότητας όπως: παπούτσια, χειροποίητα, λουλούδια, πέπλα, κουάφ και νυφικά εσώρουχα. […]\nΥποδομές Catering Πίσω από τις μοναδικές γαστρονομικές δημιουργίες που σας προσφέρουμε στις ξεχωριστές στιγμές σας, βρίσκεται μια άρτια οργανωμένη ομάδα, με το κατάλληλο ανθρώπινο δυναμικό, την τεχνογνωσία πολλών ετών και φυσικά τις κατάλληλες υποδομές. Διαθέτουμε ένα χώρο 610,00 τετραγωνικών μέτρων με όλες τις σύγχρονες τεχνολογικές προδιαγραφές. Οι εγκαταστάσεις μας πληρούν όλες τις απαιτήσεις υγιεινής και […]\nΕΙΣ ΤΟ ΕΠΑΚΡΟΝ\nΚάνουμε τις πιο σημαντικές ΣΤΙΓΜΕΣ της ζωής σας ΟΜΟΡΦΟΤΕΡΕΣ! Ο πολυχώρος ΕΙΣ ΤΟ ΕΠΑΚΡΟΝ, αποτελεί μία από τις μεγαλύτερες και πιο άρτια οργανωμένες μονάδες στο χώρο της οργάνωσης εκδηλώσεων και δεξιώσεων υψηλού επιπέδου. Σε μια καταπληκτική τοποθεσία στις πλαγιές του Μιντιλογλίου, με θέα τον Πατραϊκό, σας περιμένουμε για να φιλοξενήσουμε τις όμορφες στιγμές της ζωής σας. […]\nAπό κέντρο νυχτερινής διασκέδασης, τώρα πολυχώρος πολιτισμού και ψυχαγωγίας. Το πρώην Ακρωτήρι στο Ρίο αλλάζει ριζικά το προφίλ του. Ο χώρος όπου είχε την τιμητική του το Patras by Night,μετά από απόφαση που πήραν μαζί οι Ροδόπουλος Παναγιώτης, Σταυρόπουλος Νίκος και Παναγόπουλος Χάρης, γίνεται τώρα το W/Events…ένας χώρος κοινωνικών εκδηλώσεων, γάμων και βαπτίσεων, live και parties πολυτελείας. Το W/Events […]\nΓια το ξενοδοχείο Porto Rio κάθε επιθυμία μπορεί να πραγματοποιηθεί για την πιο σημαντική ημέρα της ζωή σας. Χάρη στον συνδυασμό εμπειρίας και υπέροχων χώρων διασφαλίζουμε πως θα απολαύσετε μία ξεχωριστή ημέρα. Με περισσότερες από 6 εντυπωσιακές αίθουσες συνεστιάσεων και υπαίθριους χώρους μπορούμε να φιλοξενήσουμε από μία απλή και λιτή γαμήλια τελετή έως και μία […]\nΥΠΗΡΕΣΙΕΣ ΓΙΑ ΕΠΑΓΓΕΛΜΑΤΙΕΣ\tΚαταχώρηση Στον Οδηγό\n6942571177 - Μεταμόρφη 6932905234 - Δήμητρα info@epilogesgamou.gr\nCopyright 2017 ΕΠΙΛΟΓΕΣ ΓΑΜΟΥ | All Rights Reserved\t×\nΕίσοδος\tLogin with Facebook\nΗ ασφάλειά σας είναι πολύ σημαντική για εμάς και δεν θα χρησιμοποιηθούν ποτέ για διαφορετικό σκοπό τα στοιχεία σας.\nΔημιουργία Λογαριασμού\tΌνομα Χρήστη (Λατινικά)\nΔημιουργία Λογαριασμού Κλείσιμο


Ο νέος 1.500άρης turbo του Volvo XC40 - X FM 94.3\nHome ΑΥΤΟΚΙΝΗΤΟ Ο νέος 1.500άρης turbo του Volvo XC40\nΗ Volvo έδωσε στη δημοσιότητα τα στοιχεία για το νέο XC40 με τον 1.500άρη άμεσου ψεκασμού turbo βενζινοκινητήρα της εταιρείας, ο οποίος θα εφοδιάζει την αρχική έκδοση T3 του μοντέλου.\nΤο νέο μοτέρ είναι το πρώτο 3κύλινδρο στην ιστορία της Volvo και έχει εξελιχθεί in house από την εταιρεία, χρησιμοποιώντας πολλά από τα στοιχεία των τετρακύλινδρων Drive-E κινητήρων βενζίνης της μάρκας.\nΤο μοτέρ αυτό θα είναι διαθέσιμο με 6τάχυτο μηχανικό κιβώτιο ταχυτήτων, ενώ το 2019 θα έχει και επιλογή με αυτόματο, 8 σχέσεων κιβώτιο. Η ονομαστική απόδοση του κινητήρα είναι 156 ίπποι στις 5.000 στροφές, ενώ η ροπή του αγγίζει τα 265 Nm μεταξύ 1.850 και 3.850 στροφές.\nΣτο πεδίο των επιδόσεων, το αποκλειστικά δικίνητο Volvo XC40 T3 απαιτεί για το 0-100 χλμ./ώρα 9,4 δευτερόλεπτα, ενώ η τελική του ταχύτητα αγγίζει τα 200 χλμ./ώρα. Η μέση κατανάλωση με βάση τον τωρινό NEDC κύκλο είναι από 6,2 λτ./100 χλμ., ενώ με βάση τον νέο κύκλο μέτρησης WLTP που θα μπει σε ισχύ από τον Σεπτέμβριο, είναι από 7,1 λτ./100 χλμ.\nΕκτός της έκδοσης T3 με τον 3κύλινδρο turbo κινητήρα βενζίνης, το νέο Volvo XC40 μπορεί να αποκτηθεί και με τον 2λιτρο turbo κινητήρα βενζίνης των 190 και 247 ίππων (T4 και T5 αντίστοιχα), καθώς και τους 2λιτρους turbodiesel των 150 και 190 ίππων. Οι τιμές του νέου μοντέλου ξεκινούν από τα 30.713 ευρώ.


Η απάντηση που δίνει ο Ευθύφρων είναι πως όσιο είναι αυτό που όλοι οι θεοί θεωρούν αρεστό. Είναι κάποια πράγματα δηλαδή, για τα οποία ξέρουμε ότι σίγουρα είναι αρεστά σε όλους τους θεούς και άλλα που σίγουρα όλοι οι θεοί μισούν. «Οι θεοί δεν διαφωνούν μεταξύ τους σχετικά με το θέμα τούτο, ότι δεν πρέπει να τιμωρείται όποιος σκοτώνει κάποιον άδικα»σελ.73 του λέει για να του δείξει πόσο σίγουρος είναι πως έχει δίκιο που κατηγορεί τον πατέρα του για άδικο φόνο. Ο Σωκράτης όμως δεν αρκείται σε αυτήν την απάντηση, ούτε στο παράδειγμα του άδικου φόνου: «Γιατί, μήπως άκουσες, Ευθύφρων, κάποιον άνθρωπο να αμφισβητεί ότι δεν πρέπει να τιμωρείται όποιος διαπράττει φόνο άδικα;». Δεν χρειαζόμαστε τους θεούς να μας πουν αν πρέπει να τιμωρείται ο αδικοπραγήσας. Κανένας δεν υπερασπίζεται τον εαυτό του λέγοντας ότι, ναι μεν έπραξε άδικα, αλλά δεν του αρμόζει τιμωρία μόνο υποστηρίζει ότι δεν αδίκησε. Το πρόβλημα παραμένει: πώς θα ξέρουμε αν κάτι είναι δίκαιο ή όχι; Ο Σωκράτης λοιπόν αναρωτιέται αν όσιο είναι κάτι επειδή αρέσει στους θεούς, ή αν αρέσει στους θεούς επειδή είναι όσιο.\nΤο μόνο που μένει* είναι το τρίπτυχο «ου κλέψεις, ου φονεύσεις, ου ψευδομαρτυρήσεις». Είναι εντολές που συναντάμε σε κάθε θρησκεία που λατρεύεται στη Γη, και δεν εξαρτώνται από την ιδιοσυγκρασία του εκάστοτε θεού. Σε ποιον θεό θα αναγνωρίζαμε σοφία, αν δεν καταδίκαζε το ψέμα, το κλέψιμο ή τον φόνο; Ποια θρησκεία που θα έλεγε ότι το ψέμα δεν είναι αμαρτία (ή έστω ότι «δεν πειράζει») θα άξιζε τη λατρεία οποιουδήποτε; Όπως λέει κι ο Σωκράτης «κανένας θεός ή άνθρωπος δεν τολμά να πει τούτο, ότι δεν πρέπει να τιμωρείται ο άδικος». Και όλοι οι άνθρωποι ξέρουν ότι το να σκοτώνεις είναι άδικο, γιατί οι άνθρωποι ξέρουν από μόνοι τους τι είναι ηθικό και τι είναι κακό. Αν οι Εβραίοι της Παλιάς Διαθήκης περίμεναν τον θεό να τους πει ότι ο φόνος «είναι κάτι κακό», μάλλον δεν θα είχαν καταφέρει να φτάσουν καν μέχρι το Όρος Σινά για να παραλάβουν τις Δέκα Εντολές. Ο θεός δεν έχει τη δύναμη να μην καταδικάσει το φόνο.\nΘα μπορούσε κάποιος να πει βέβαια, πως όσα από τα παραπάνω αποτελούν προτροπές σε πράξεις (όπως ο λιθοβολισμός της μη παρθένας) ή σκέψεις (όπως η θέαση της γυναίκας σαν περιουσία) που σήμερα θεωρούνται ανήθικες, προκύπτουν ως τέτοιες μόνο αν τις δούμε αναχρονιστικά. Ότι δηλαδή είναι άδικο να κρίνουμε τις απόψεις ανθρώπων που ζούσαν 3.000 χρόνια πριν, με σύγχρονη οπτική. Πρέπει λοιπόν να επιλέξουμε τις ηθικές προσταγές του θεού με τις οποίες συμφωνούμε κι εμείς. Αυτό παρουσιάζει ένα λογικό πρόβλημα, αφού αναιρούμε εδώ, κάτι που μέχρι τώρα, σιωπηλά, το θεωρήσαμε δεδομένο (ότι η Βίβλος είναι ο λόγος του θεού, στον οποίον δεν μπορούμε να παρέμβουμε). Ακόμα κι έτσι όμως, προκύπτει ότι οι ηθικές προσταγές δεν μπορεί να προέρχονται από τον θεό, αλλά οι άνθρωποι τις ξέρουν ήδη, και καλούνται μόνο να διαγράψουν από τη Βίβλο όσες δεν περιλαμβάνονται στο σύστημα αξιών της εποχής. Ή, όπως θα έλεγε ο Σωκράτης σε έναν μονοθεϊστή Ευθύφρωνα, «κάτι, αρέσει στον θεό, επειδή είναι ηθικό», και όχι «είναι ηθικό επειδή αρέσει στον θεό». Άρα από ό,τι φαίνεται, η θεϊκή ηθική ακολουθεί την ανθρώπινη, και όχι το αντίστροφο. Έτσι όμως, παραμένει το ερώτημα «γιατί κάτι είναι αμαρτία;» ή «από πού προέρχεται η ηθική;». Η επιμονή να την συνδέουμε με τον θεό δεν μας δίνει απαντήσεις. Δεν χρειαζόμαστε καμιά θρησκεία για να μάθουμε τι είναι ηθικό ή για να γίνουμε ηθικοί, μόνο νομίζουμε ότι τις χρειαζόμαστε.\nΟ Σωκράτης, σαν πολυθεϊστής, μπορούσε να αναζητήσει μόνος του τι είναι καλό και τι όχι, αφού δεν υπήρχε μία αυθεντία που θα του δώσει μια τελεσίδικη απάντηση. Ίσως να έκανε την ίδια αναζήτηση αν εντόπιζε τις αντιφάσεις στα λόγια ενός μοναδικού θεού, όπως τις βρίσκουμε στη Βίβλο. Οι δικοί του θεοί, που όλους αναγνώριζε σαν σοφούς, ήταν ιδιοσυγκρασιακοί, ο καθένας έλεγε άλλα. Ίσως γι’ αυτό και ο διάλογος δεν καταλήγει σε κάποιο συγκεκριμένο συμπέρασμα για το τι είναι όσιο και τι ανόσιο. Ο Ξενοφώντας στην Απολογία Σωκράτους παρουσιάζει τον φιλόσοφο να λέει σχετικά με τον χρησμό της Πυθίας πως «έκρινε ότι υπερτερώ κατά πολύ από τους άλλους ανθρώπους. Εσείς, ούτε σε αυτό να πιστεύετε αβασάνιστα τον θεό, αλλά να εξετάζετε χωριστά καθεμιά από τις φράσεις του»


EY ZHN 15-09-2020 | ΑΘΗΝΑ 9,84\nEY ZHN 15-09-2020\nΥπάρχουν φορές που μπορεί να αισθανθείτε λιποθυμία, ζάλη, σκοτοδίνη και αδυναμία. Ωστόσο, αν αυτό είναι ένα σύνηθες φαινόμενο, τότε θα πρέπει να είστε πιο προσεκτικοί, γιατί ενδεχομένως το σώμα σας, θέλει να σας προειδοποιήσει για μία πιο σοβαρή πάθηση. Η λιποθυμία επηρεάζει έναν στους δύο ανθρώπους κατά τη διάρκεια της ζωής του, με αυτούς που βιώνουν αυτά τα επαναλαμβανόμενα επεισόδια συχνά να φοβούνται να κοινωνικοποιηθούν ή να πάνε στη δουλειά τους.\nΑυτό οφείλεται στο γεγονός ότι ένα σύμπτωμα, όπως η λιποθυμία, μπορεί να είναι ενδεικτική διαφόρων ασθενειών από καρδιακά προβλήματα μέχρι αναιμία. Στην ιατρική ορολογία αυτό ονομάζεται “προσυγκοπή” και πρόκειται για μια κατάσταση σχεδόν λιποθυμίας με ζαλάδα και μυϊκή αδυναμία.\nΕνα λιποθυμικό επεισόδιο μπορεί να οφείλεται σε χαμηλή αρτηριακή πίεση ,σε καρδιακα προβλήματα, σε Χαμηλά επίπεδα σακχάρου στο αίμα, αλλά κα ιστην αφυδάτωση.\nΗ λιποθυμία συχνά θεωρείται ασήμαντο σύμπτωμα αλλά πρέπει να διερευνήσετε τι μπορεί να σημαίνει γιατί ίσως να οδηγήσει σε απειλητικές καταστάσεις για την υγεία και τη ζωή σας.


ΔΕΙΤΕ τα ποσοστά τηλεθέασης του debate – ποιοι το... - Star.gr\nMEDIA Πέμπτη, 10 Σεπτεμβρίου 2015, 14:25\nΔΕΙΤΕ τα ποσοστά τηλεθέασης του debate – ποιοι το παρακολούθησαν περισσότερο!\nΤα επίσημα στοιχεία και σύγκριση με τις αναμετρήσεις του παρελθόντος\nΗ τηλεθέαση του χθεσινού debate και των παλαιότερων\nΗ χθεσινοβραδινή αναμέτρηση έκανε λίγο χαμηλότερη τηλεθέαση από τις αντίστοιχες των προηγούμενων ετών.\nH τηλεθέαση της αναμέτρησης όλων των πολιτικών αργηχών, αθροιστικά στους σταθμούς εθνικής εμβέλειας που τον μετέδωσαν (ALPHA, ALTER, ANT1, ET3, Mακεδονία, MEGA, NET, SKAI, STAR), ανήλθε σε 32,4%., ποσοστό ��ου αντιστοιχεί σε 3.029.000 τηλεθεατές. Συνολικά, το διάλογο παρακολούθησαν έστω για ένα λεπτό 4.839.000 τηλεθεατές (ποσοστό κάλυψης 51,7%), ενώ ο χρόνος που παρακολούθησαν όσοι τον είδαν ήταν (κατά μέσο όρο) 91 λεπτά (ποσοστό 62,6% του συνολικού χρόνου της τηλεοπτικής αναμέτρησης).\nΤο debate όλων των αρχηγών για τις βουλευτικές εκλογές αθροιστικά στους σταθμούς εθνικής εμβέλειας που την μετέδωσαν απευθείας είτε στο σύνολο (ΝΕΤ, ΕΤ3, ΜΕGA, ANT1, ALPHA, ALTER: ζώνη 20:17-23:41) είτε τμήμα της (STAR ζώνη: 20:17-21:00, TV Μακεδονία ζώνη: 20:17-21:47) ανήλθε σε 30,0%., δηλαδή, κατά μέσο όρο κάθε λεπτό, 3.032.000 τηλεθεατές. Το αθροιστικό μερίδιο (ποσοστό επί των τηλεθεατών) των παραπάνω σταθμών κατά τη διάρκεια της μετάδοσης ήταν 70,4%. Συνολικά, παρακολούθησαν έστω για ένα λεπτό 6.134.000 τηλεθε��τές (ποσοστό κάλυψης 60,6% σε σύνολο 10.117.421 ατόμων ηλικίας 4+), ενώ ο χρόνος που παρακολούθησαν όσοι το είδαν στους έξι σταθμούς που το μετέδωσαν στο σύνολό του ήταν (κατά μέσο όρο) 101 λεπτά (ποσοστό 49,5% του συνολικού χρόνου των 3 ωρών και 24 λεπτών (204 λεπτών) που διήρκεσε η μετάδοση).\nΕπίσης, η τηλεθέαση της «τηλεμαχίας» μεταξύ Καραμανλή και Παπανδρέου, ανήλθε σε 28,7%, ήτοι, κατά μέσο όρο κάθε λεπτό, 2.900.000 τηλεθεατές. Το αθροιστικό μερίδιο (ποσοστό επί των τηλεθεατών) των σταθμών κατά τη διάρκεια της μετάδοσης ήταν 75,3%. Έστω για ένα λεπτό είδαν την αναμέτρηση 4.563.000 τηλεθεατές (ποσοστό κάλυψης 45,1% σε σύνολο 10,117,421 ατόμων ηλικίας 4+), ενώ ο χρόνος που παρακολούθησαν όσοι το είδαν ήταν (κατά μέσο όρο) 57 λεπτά (ποσοστό 63,6% του συνολικού χρόνου των 88 λεπτών που διήρκεσε η μετάδοση).\nΤην ίδια χρονιά είχαμε και debate για τις Ευρωεκλογές, το οποίο σημείωσε 24,8% τηλεθέαση, δηλαδή το παρακολούθησαν, κατά μέσο όρο κάθε λεπτό, 2,511,000 τηλεθεατές. Το αθροιστικό μερίδιο (ποσοστό επί των τηλεθεατών) των παραπάνω σταθμών κατά τη διάρκεια της μετάδοσης ήταν 71,0%. Συνολικά, παρακολούθησαν έστω για ένα λεπτό 4.806.000 τηλεθεατές (ποσοστό κάλυψης 47,5% σε σύνολο 10,117,421 ατόμων ηλικίας 4+) και ο χρόνος που παρακολούθησαν όσοι το είδαν ήταν (κατά μέσο όρο) 69 λεπτά (ποσοστό 52,2% του συνολικού χρόνου των 131 λεπτών που διήρκεσε η μετάδοση).


Crousma: «Η δολοφονική επίθεση εξυπηρετεί όσους θέλουν να χτυπήσουν το λαϊκό κίνημα».\n«Η δολοφονική επίθεση εξυπηρετεί όσους θέλουν να χτυπήσουν το λαϊκό κίνημα».\nΓ. Γκιόκας στον «Alpha 98,9»...*\n«Τα πολύ σοβαρά ερωτηματικά για τους στόχους που εξυπηρετεί και από ποια κέντρα εκπορεύεται η δολοφονική επίθεση έξω από τα γραφεία της Χρυσής Αυγής ανέδειξε ο Γιάννης Γκιόκας, μέλος της ΚΕ και βουλευτής του ΚΚΕ, μιλώντας στο ραδιόφωνο του «Alpha 98,9».\nΣημείωσε πως η ιστορική εμπειρία έχει δείξει πως αυτές οι ενέργειες διευκολύνουν όσους επιδιώκουν να πλήξουν το εργατικό - λαϊκό κίνημα και να επιβάλουν κλίμα φόβου και τρομοκρατίας απέναντι στο λαό, ιδιαίτερα σε μία περίοδο που πρέπει να δυναμώσει η λαϊκή πάλη».\nΕπίθεση που δημιουργεί πολύ σοβαρά ερωτηματικά\nΣε ανακοίνωσή του το Γραφείο Τύπου της ΚΕ του ΚΚΕ καταδικάζει τη δολοφονική επίθεση και ταυτόχρονα μιλά για σοβαρά ερωτηματικά που εγείρονται γύρω από την ύποπτη αυτή υπόθεση. Συγκεκριμένα, η ανακοίνωση έχει ως εξής:\nΒασίλης Μαμάης στην απεργιακή ΝΕΤ:\nΤέτοιες δολοφονικές πρακτικές στρέφονται\nεναντίον των εργαζομένων που αγωνίζονται (ΕΔΩ)\nΑναρτήθηκε από Crousma στις 2:10 π.μ.


Πώς να κρατήσουμε τις υποσχέσεις που δίνουμε στον εαυτό μας - Life Clinic Group\nΠώς να κρατήσουμε τις υποσχέσεις που δίνουμε στον εαυτό μας\nΔΡ. ΜΑΡΙΝΑ ΨΙΛΟΥΤΣΙΚΟΥ\nΣτερήθηκα τον πατέρα μου πολύ νωρίς. Γι’ αυτό, οι Αξίες του είχαν στη ζωή μου πολύ σημαντικότερη θέση –ιερή θέση- από ό,τι αν είχα το περιθώριο να τον αμφισβητήσω και –πιθανώς- να τον απομυθοποιήσω. Μία από αυτές ήταν να κρατάω τις υποσχέσεις μου. Σοβαρά, δεν έχω γνωρίσει πιο αξιόπιστο άνθρωπο από μένα. Στην εφηβεία μου, εκεί που τα πράγματα είναι πιο απόλυτα και πιο βαρύγδουπα, είχα σκαρφιστεί το εξής (και το έλεγα κιόλας): «Ο λόγος μου είναι πιο ισχυρός από τα συμβόλαια γιατί τα συμβόλαια σπάνε στα δικαστήρια.». Και το εννούσα. Και το εννοώ. Ο λόγος μου δεν σπάει πουθενά. Μια εποχή καμάρωνα γι’ αυτό. Δεν είμαι τόσο σίγουρη πια. Τα απόλυτα με τρομάζουν.\nΠάντως, αν με ρωτούσατε προχθές, θα σας έλεγα με κάθε ειλικρίνεια πως ο λόγος μου δεν έχει σπάσει πουθενά. Δεν έχω αθετήσει ποτέ υπόσχεση. Ούτε σκοπεύω να το κάνω. Είναι αλήθεια, βέβαια, πως με τα χρόνια έχω μάθει να προσέχω και δίνω λιγότερες.\nΠροχθές, όμως, διάβασα ένα άρθρο για τις υποσχέσεις που δίνουμε στον εαυτό μας και δεν κρατάμε.Το μάγουλό μου πονάει ακόμα από το χαστούκι. Έλεγε το άρθρο ότι οι άνθρωποι που δεν αθετούν τις υποσχέσεις τους προς τους άλλους, αθετούν πολύ συχνά τις υποσχέσεις που δίνουν στον εαυτό τους. Ως απολύτως μεμονωμένη παρατήρηση που δεν διεκδικεί ίχνος αντιπροσωπευτικότητας, επιβεβαιώνω πως είναι αλήθεια. Έχω σπάσει πολλές από τις υποσχέσεις που έδωσα στον εαυτό μου!\nΔεν το είχα σκεφτεί ποτέ. Με έχω πιάσει πολλές φορές να φέρομαι στον εαυτό μου διαφορετικά από ό,τι σε όλους τους άλλους, αλλά αυτό είναι βαρύ παράπτωμα. Θα μου το συγχωρήσω, όμως. Γιατί ένα από τα πράγματα που μου έχω υποσχεθεί, είναι να είμαι λιγότερο αυστηρή μαζί μου και να με συγχωρώ όταν κάνω λάθη. Θα ξεκινήσω από αυτή την υπόσχεση και θα την κρατήσω. Θα με συγχωρώ όποτε κάνω λάθος. Γρήγορα, όπως συγχωρώ τους άλλους.\nΠαρασύρθηκα τώρα. Το έχω ξαναπεί ότι γράφω για να καταλάβω. Το έχω ξαναπεί ότι γράφω απευθυνόμενη κυρίως σε μένα. Αλλά γράφω και γιατί πιστέυω ότι πολλές από τις «αναλαμπές» μου μπορεί να αποτελέσουν αναλαμπή και για άλλους. Ζούμε σε περίεργους καιρούς. Έχουμε περισσότερα μέσα επικοινωνίας από ποτέ –περισσότερα από όσα χρειάζονται- κι επικοινωνούμε λιγότερο από ποτέ. Ανταλλάσσουμε σκέψεις λιγότερο από ποτέ. Γράφω λοιπόν και γι’ αυτό. Επειδή οι σκέψεις των άλλων εμένα με βοηθάνε να πάω παρακάτω και να καταλάβω. Και προσπαθώ να το επιστρέψω. Κάθε post, κάθε βιβλίο, κάθε διάλεξη, κάθε άρθρο, είναι μια προσπάθεια να επιστρέψω αυτό που μου χάρισαν μέσα από τα βιβλία, τις ταινίες, τις μουσικές, τα ποιήματα, τα άρθρα και τα blogs τους, άλλοι. Άλλοι που ζήσαν σε προηγούμενες εποχές ή σύγχρονοι.\nΓια σήμερα, λοιπόν, επιστρέφω αυτό ως τροφή για σκέψη και ως παρότρυνση: Ποιες υποσχέσεις αθετήσατε στον εαυτό σας; Ξεκινήστε να τις πραγματοποιείτε. Σήμερα. Θα το κάνω κι εγώ. Το υπόσχομαι σε σας για να μη σπάσει ο λόγος μου πουθενά.\nΗ Life Clinic Group δημιουργήθηκε για να δώσει σε όλους την ευκαιρία και τον τρόπο να κατακτήσουν το δικαίωμά τους στην ευτυχία, στην επιτυχία, στην αγάπη, την εσωτερική γαλήνη, την καριέρα, πλούτο και αναγνώριση.\nΑνδριανού 4, Νέο Ψυχικό, 154 51 Phone: +30-210-6772222 E-Mail: info@lifeclinicgroup.com


Δανία: Παρατείνονται τα περιοριστικά μέτρα μέχρι τα τέλη Φεβρουαρίου - Παραπολιτικά Αργολίδα\nΗ κυβέρνηση της Δανίας παρέτεινε μέχρι και τις 28 Φεβρουαρίου την «ημικαραντίνα» που έχει επιβάλει, διατηρώντας κλειστά τα σχολικά ιδρύματα και τα εμπορικά καταστήματα, κυρίως λόγω της πιο μολυσματικής, βρετανικής παραλλαγής του νέου κορoνοϊού.\nΑφότου επανήλθαν τα περιοριστικά μέτρα, την παραμονή των Χριστουγέννων, στη χώρα των 5,8 εκατομμυρίων κατοίκων καταγράφεται μείωση των κρουσμάτων σε καθημερινή βάση. Την Πέμπτη αναφέρθηκαν μόνο 668, έξι φορές λιγότερα σε σύγκριση με τα μέσα Δεκεμβρίου. «Είναι θετικό, ακόμη και εντυπωσιακό, ότι καταφέραμε να περιορίσουμε τις μολύνσεις, αλλά οι αριθμοί κρύβουν μια ανησυχητική εξέλιξη», προειδοποίησε η πρωθυπουργός.\nΠάνω από το 3,1% του πληθυσμού της Δανίας έχει κάνει την πρώτη δόση του εμβολίου για τον Covid-19 με αποτέλεσμα η χώρα να βρίσκεται στη δεύτερη θέση στην Ε.Ε., πίσω από τη Μάλτα, όσον αφορά το ποσοστό των εμβολιασθέντων. «Μολονότι έχουμε εμβολιάσει περισσότερους, πρέπει να προχωρήσουμε με προσοχή. Δεν θα ξαναδούμε το ίδιο, γρήγορο άνοιγμα, όπως πέρσι την άνοιξη», κατέληξε η πρωθυπουργός.\nΠολιτική 15 Αυγούστου 2020


Με τέτοια ψυχή, με τέτοιο Χασάν, δεν θα χανόταν αυτή... η πρόκριση!\nΟ Αριστοτέλης Παναγιωτόπουλος bloggarei στο thrylos24.gr και μιλάει για την ιστορική πρόκριση του Θρύλου στην επόμενη φάση του Europa League, ενώ αναλύσει την αναμέτρηση της Ολλανδίας...\nThrylos24.gr Δημοσίευση : 26 Φεβρουαρίου 2021 13:32 | Επιμέλεια : Αριστοτέλης Παναγιωτόπουλος | Κατηγορία : Bloggers\nΑρχική » Bloggers » Με τέτοια ψυχή, με τέτοιο Χασάν, δεν θα χανόταν αυτή… η πρόκριση!\nΚαλησπέρα στους φίλους της σελίδας! Δεν θα μπορούσα να κάνω καλύτερο ξεκίνημα από το αποψινό, ιστορική πρόκριση για τον Ολυμπιακό στις «16» καλύτερες ομάδες του Europa League. Ο Θρύλος πέρασε στην επόμενη φάση αφού στο δεύτερο ημίχρονο έδειξε ψυχή και με την βοήθεια του Χασάν πήρε την μεγάλη πρόκριση για να τεθεί να διεκδικήσει ότι του… στέρησαν πέρυσι.\nΣτο πρώτο ημίχρονο μπήκε δυνατά για να πάρει το αποτέλεσμα, δεν έκατσε πάνω στο μεγάλο σκορ του πρώτου αγώνα αλλά δεν κατάφερε να απειλήσει. Στην πρώτη φάση που έκανε η Αϊντχόφεν τρώει το γκολ και μάλιστα σε στημένη φάση κάτι το οποίο θα πρέπει να αξιολογηθεί. Ο Ζαχάβι πετυχαίνει το πρώτο γκολ. Στη συνέχεια ο Ολυμπιακός αλλάζει την μπάλα αλλά χωρίς αποτέλεσμα κάτι το οποίο προβλημάτισε εμένα και σίγουρα τον προπονητή που είδε την ομάδα του χωρίς σουτ στο τέρμα για 45 λεπτά. Στο 44ο λεπτό ο Ζαχάβι κάνει το 2-0 και στέλνει το Ολυμπιακό πραγματικά στην κόλαση, ο συγκεκριμένος παίκτης είχε πολλούς χώρους και θα μπορούσε να χαρακτηρισθεί ως παίκτης ο οποίος έκρινε τον αγώνα.\nΟ Ολυμπιακός όμως είχε άλλη άποψη, στο δεύτερο παιχνίδι είχε σχεδόν 65% κατοχή και κανείς δεν θυμόταν ότι το παιχνίδι ήταν εκτός έδρας, ο Μαρτίνς ο οποίος πραγματικά εύχομαι να μείνει για πολλά χρόνια ξέρει να διαβάζει το παιχνίδι, κάνει αλλαγή Βαλμπουενά και Μπουχαλάκη οι οποίοι έτρεξαν πολύ αλλά έχασαν το κέντρο και βάζει δύο παίκτες οι οποίοι έχουν καλό έλεγχο της μπάλας και πολλά τρεξίματα. Ο Ολυμπιακός πιέζει και ανεβαίνει φοβερά, βγάζει ψυχή και δείχνει πόσο πολύ θέλει την πρόκριση, το πρώτο καμπανάκι χτυπάει στο δοκάρι του Καμαρά, το δεύτερο χτυπάει στο φοβερό φάουλ του Φορτούνη που χτυπάει το δοκάρι και πάλι, όλοι αρχίζουν και το πιστεύουν, πολύ παραπάνω ο προπονητής ο οποίος βάζει Ανδρούτσο και Χασάν για να έχει 2 καθαρά φορ κάτι το οποίο τα ζητούσε για τέτοιες περιστάσεις από το καλοκαίρι. Ο Χασάν πετυχαίνει τελικά το γκολ της πρόκρισης στο 87ο λεπτό και στέλνει τον Ολυμπιακό στους 16.\nΤελικά τι κρατάω εγώ, ο Ολυμπιακός είναι μοναδικός και άξιος εκπρόσωπος των ελληνικών ομάδων στις ευρωπαϊκές διοργανώσεις, παίζει ποιοτικό ποδόσφαιρο και έχει βελτιωθεί σημαντικά στα εκτός έδρας παιχνίδια κάτι το οποίο απέδειξε και σήμερα. Θα ήθελα περισσότερες επελάσεις από τα ακραία Μπακ όπως έκανε ο Τσιμίκας κάτι το οποίο δεν συνέβη σήμερα ενώ ξεχωρίζω για άλλο ένα παιχνίδι τους Μπα – Καμαρά – Εμβιλά. Από εδώ και πέρα ελπίζω μία καλή κλήρωση και ίσως φέτος φτάσουμε ακόμα πιο μακριά από τους 16!\nΜε αντίπαλο τον Παναθηναϊκό ΟΠΑΠ στα Ημιτελικά ο Θρύλος!\nΠροπονήθηκε κανονικά ο Έλις!\nΤο Match Programme του Ολυμπιακός – Άρης!\nΣτους 10 κορυφαίους συλλόγους ο Ολυμπιακός!\nΗ ανάρτηση του Καρεμπέ! (pic)\nΣτο NS2 το Ολυμπιακός-Λαμία!\nΧρόνια πολλά Τεράστιε Παρασκευά!\nΟι πιθανοί αντίπαλοι του Ολυμπιακού στο UEFA Champions League\nΣπανούλης: Θα φτάσει φέτος τον αρχισκόρερ Ναβάρο;\nΣτο ΣΕΦ οι Αγγελόπουλοι πριν τον «τελικό» με την Ζαλγκίρις!


η e-φημερίδ@ μας: Μικροί αγρότες\nΤην Πέμπτη το πρωί η πίσω αυλή γέμισε χαρούμενες φωνές. Οι μαθητές της Τετάρτης τάξης πήραν το βάπτισμα του πυρός στις εργασίες του κήπου μας. Φυσικά και δεν ήταν εύκολο να ξεκινήσουμε μόνοι μας, χρειαζόμασταν κάποιον ειδικό. Κοντά μας για τις πρώτες οδηγίες ήταν ένας παλιός δάσκαλος που ασχολείται με πολύ αγάπη για την κηπουρική, ο Κύριος Ρόκκας.\nΑρχικά συζητήσαμε για τις ανάγκες που έχει ένα φυτό για να αναπτυχθεί। ΧΩΜΑ, ΝΕΡΟ, ΗΛΙΟΣ, και πολλή ΑΓΑΠΗ είναι τα βασικά συστατικά για να μπορέσουν να αποδώσουν καρπούς τα φυτά που θα καλλιεργήσουμε।\nΗ ώρα της ΣΠΟΡΑΣ έφτασε! Χωρίσαμε τον οργωμένο χώρο σε πέντε παρτεράκια। Γεμίσαμε τις χούφτες μας με σιτάρι , το πετάξαμε στη χώμα όπως μας υπέδειξε ο Κύριος Ρόκκας, και το πρώτο παρτεράκι ολοκληρώθηκε! Δίπλα ακριβώς σπείραμε κριθάρι!. Τα δημητριακά μας θα είναι έτοιμα λίγο πριν κλείσει το σχολείο για τις καλοκαιρινές μας διακοπές.\nΑκολούθησαν τα λαχανικά. Το σπανάκι το σπείπαμε ακριβώς με τον ίδιο τρόπο που σπείραμε τα δημητριακά. Απλώνοντας τους σπόρους πάνω στη γη. Για το μαρούλι η μέθοδος φυτείας άλλαξε. Ο Κύριος Ρόκκας άνοιξε λακουβάκια σε σειρά και εκεί τοποθετήσαμε τις ρίζες των μαρουλιών που μας είχε φέρει από το σπίτι του. Ίσως μετά τις διακοπές των Χριστουγέννων να κόψουμε την πρώτη μας μαρουλοσαλάτα.\nΤέλος φυτέψαμε βολβούς κρεμμυδιών, τοποθετώντας τις ριζούλες προς τα κατω μέσα στο χώμα.\nΗ διαδικασία τελείωσε με το πότισμα και την υπόσχεση ότι θα φροντίσουμε τον κήπο μας για να αποδώσουν καρπούς οι προσπάθειές μας!


Τα νέα μας: Ανανέωση συνεργασίας με την 'A&Δ Βαρανάκης' στο theloSouvlakia.gr στους προμηθευτές ψητοπωλείων!\nΑνανέωση συνεργασίας με την 'A&Δ Βαρανάκης' στο theloSouvlakia.gr στους προμηθευτές ψητοπωλείων!\nΜε χαρά ανανεώνουμε την συνεργασία μας με την εταιρία 'A&Δ Βαρανάκης' στο theloSouvlakia.gr στους προμηθευτές ψητοπωλείων και συγκεκριμένα στην κατηγορία 'Εξοπλισμός'. Η συγκεκριμένη εταιρία παρέχει ολοκληρωμένες λύσεις για τον πλήρη εξοπλισμό που χρειάζονται καταστήματα εστίασης και οποιοσδήποτε ενδιαφερόμενος μπορεί να καλέσει στο στο 210 5723111.\nΑναρτήθηκε από Κουνδουρακης Δημητρης στις 11:45 π.μ.\nΕτικέτες βαρανάκης, εξοπλισμοί, προμηθευτές ψητοπωλείων, thelopromitheuti.gr, thelosouvlakia.gr


Θανάσης Αργυράκης 03-11-2020 08:42 Τελευταία ενημέρωση: 03-11-2020 08:43\nΠυκνώνουν οι προειδοποιήσεις για "μπλόκα" στην ενταξιακή πορεία των Δυτικών Βαλκανίων στην Ευρωπαϊκή Ένωση\nΠυκνώνουν οι προειδοποιήσεις για "μπλόκα" στην ενταξιακή πορεία των Δυτικών Βαλκανίων στην Ευρωπαϊκή Ένωση, ενόψει σημαντικών ευρωαπαϊκών διεργασιών με αυτό το θέμα, το ερχόμενο δίμηνο.\nΉδη, η Σόφια, αν και στο παρασκήνιο παζαρεύει με τα Σκόπια, "απειλεί" ότι, εάν δεν επιλυθούν οι "ιστορικές" διαφορές των δύο χωρών, δεν θα δώσει την έγκρισή της για να λάβει η Βόρεια Μακεδονία το πολυπόθητο διαβατήριο για την ΕΕ.\nΤώρα, σημαντική μερίδα του αντιπολιτευόμενου αλβανικού Τύπου υποστηρίζει πως και η Ολλανδία ορθώνει εμπόδια στον δρόμο των Τιράνων προς την ΕΕ.\nΕιδικότερα, σειρά αντιπολιτευομένων εφημερίδων αναφέρει ότι "η Ολλανδία εξακολουθεί να διακατέχεται από έντονο σκεπτικισμό ως προς την έναρξη των ενταξιακών διαπραγματεύσεων της ΕΕ με την Αλβανία και διστάζει πάλι, να δώσει το πράσινο φως για την πρώτη Διακυβερνητική Διάσκεψη ΕΕ – Αλβανίας".\nΚατά τα ίδια δημοσιεύματα, "η ολλανδική κυβέρνηση θεωρεί "μη πειστικούς" τους δείκτες που έχει να παρουσιάσει η Αλβανία". Πολύ περισσότερο, ότι, για να πάρει το πράσινο φως, η Αλβανία θα πρέπει να "εκπληρώσει όλα τα προαπαιτούμενα".\nΜεταξύ των άλλων, η Ολλανδία φέρεται να ζητάει την αποκατάσταση του πολιτικού διαλόγου μεταξύ κυβέρνησης και αντιπολίτευσης στην Αλβανία, κάτι που πρακτικά δεν υφίσταται στην βόρειο γείτονα, και κυρίως να προωθηθεί και να εφαρμοστεί η "εκλογική μεταρρύθμιση".\nΟ αλβανικός αντιπολιτευόμενος Τύπος σημειώνει ότι "η Ολλανδία είχε προβάλει βέτο στην ενταξιακή πορεία της Αλβανίας, ενώ αντίθετα είχε δώσει το πράσινο φως στη Βόρεια Μακεδονία".\nΗ ελληνική κυβέρνηση, πάντως, όπως όλα δείχνουν φέρεται αποφασισμένη να δώσει την έγκρισή της, προκειμένου τόσο η Αλβανία όσο και η Βόρεια Μακεδονία, να λάβουν το καθεστώς του υποψήφιου κράτους - μέλους της ΕΕ.\nΚάτι τέτοιο, άλλωστε, ανέφερε και ο υπουργός Εξωτερικών, Νίκος Δένδιας, όταν πρόσφατα βρέθηκε στα Τίρανα, όπου ανακοίνωσε ότι Ελλάδα και Αλβανία συμφώνησαν να προσφύγουν στο διεθνές δικαστήριο της Χάγης για να επιλύσουν τις διαφορές τους, μεταξύ των οποίων την οριοθέτηση της ΑΟΖ στο Ιόνιο.\nΝα σημειωθεί πως απαραίτητη προϋπόθεση για να γίνει μια χώρα υποψήφιο κράτος - μέλος της ΕΕ, είναι να έχει επιλύσει τις συνοριακές διαφορές τους με τους γείτονές του, και να έχει σχέσεις καλής γειτονίας με αυτούς.\nΗ Αθήνα, πάντως, φαίνεται πως θα δώσει την έγκρισή της για την Αλβανία, αν και το θέμα της επίλυσης των διαφορών των δύο χωρών, ακόμα κι' αν υπογραφεί συνυποσχετικό μεταξύ τους για να καταλήξει στη Χάγη, θα θα πάρει αρκετά χρόνια. Στο μεταξύ, όμως, η Αλβανία θα έχει αποκτήσει το στάτους του υποψήφιου μέλους.\nΝα σημειωθεί πως τα προηγούμενα χρόνια, οπότε εξεταζόταν το θέμα των Δυτικών Βαλκανίων στην ΕΕ (Αλβανίας, Βόρειας Μακεδονίας), βέτο είχε προβάλλει το Παρίσι.\nΗ γαλλική στάση, όπως εκτιμάται, οφειλόταν στο "παζάρι" που γινόταν τότε ανάμεσα σε Παρίσι και Βερολίνο, τόσο για το ποιος θα καταλάβει ποιες θέσεις εντός της Κομισιόν, αλλά και εξαιτίας των διαφορετικών προσεγγίσεων Μακρόν και Μέρκελ ως προς το μέλλον (!) της ΕΕ.\nΕκτιμάται, πάντως, πως τώρα το Παρίσι δεν θα αντιτεθεί στην προενταξιακή διαδικασία για τα Τίρανα και τα Σκόπια.\nΝα σημειωθεί πως και η Ολλανδία είχε ενταντιωθεί στην ευρωπαϊκή πορεία της Αλβανίας, υπογραμμίζοντας, όπως και άλλες χώρες - μέλη της ΕΕ, την άκρως προβληματική κατάσταση στην γείτονα χώρα στον τομέα του οργανωμένου εγκλήματος, του λαθρεμπορίου, των ναρκωτικών, κ.ο.κ.\nΒραζιλία: 2.811 θάνατοι και σχεδόν 74.000 κρούσματα\nΚένυα: Βρέθηκε τάφος νηπίου που πέθανε πριν από 78.000 χρόνια


Από τους Χρίστο Κρεμνιώτη, Δημήτρη Δαλδάκη, Γιώργο Χρηστέα, Κωνσταντίνο Μπούρα\nΕθνος υπό σκιάν...\nΟι φυλακές του Ναυπλίου\nεκδόσεις Ροές, σ. 192, 9 ευρώ\nΣε αυτά τα κείμενα η αγανάκτηση δεν επηρεάζει ούτε την καθαρότητα της σκέψης ούτε την ορθότητα του στοχασμού, που καταλήγει σε κρίσεις, δυστυχώς, διαχρονικές. «[...] Φωτίσου καλά Νεοέλληνα. [...] άρπαξε το χάπι που σου προσφέρουν στο χρυσόχαρτο, άρπαξε και κατάπιε το ευχάριστα [...] έπειτα άλλαξε πλευρό κι αποκοιμήσου ήσυχος, καρτερώντας την τύχη ναρθή και να σου χαρίση τα δώρα της».\nΛαός και λαοπλάνοι\nεκδόσεις Ροές, σ. 96, 7 ευρώ\nΘα μπορούσε κανείς να χαρακτηρίσει ως «εκλεκτικές» τις συγγένειες μεταξύ των κακώς κειμένων της εποχής που γράφτηκαν τούτες οι σκέψεις, και της σημερινής, που τα υποδέχεται σαν κάτι παραπάνω από γνώριμα;\n«Μα ξέρεις πώς πιάνουνε τους ελέφαντας; Πηένουνε δώδεκα στο κυνήγι, οι έξοι ντυμένοι μαύρα, και οι έξοι άσπρα· όντες ο ελέφαντας πέσει στο λάκκο το διορισμένονε τότες τρέχουνε οι έξι οι μαυροφόροι, και με ξύλα μεγάλα τον ραβδίζουνε καλά καλά, τότες "βγαίνουνε οι ασπροφόροι, οι οποίοι καμόνουνται να διώχνουνε τους μαυροφορεμένους, χαϊδεύουν τον ελέφαντα, του βάνουνε στο στόμα ζαχαροκούλουρα [...] ο ελέφαντας τότες ακολουθάει μ' ευγνωμοσύνη εκείνους οπού νομίζει ελευθεροτάδες του, κ' ετούτοι τόνε φέρνουνε και τότε τόνε πουλούνε. Ακουσες τώρα, λαέ, πώς οι άνθρωποι πιάνουνε τα θηρία; Ιδες ή δεν ίδες σε τούτη την διήγηση την εικόνα σου;»\n***Moritz Herman Eduard Meier\nΟ ελληνικός έρωτας στην αρχαιότητα\nεκδ. Περίπλους, σ. 254, 24,04 ευρώ\nΚατά τον συγγραφέα, οι ερωτικές σχέσεις μεταξύ ενός ενήλικου άνδρα και κάποιου άλλου νεότερου, έφηβου ή νεανία, εάν μελετηθούν σωστά, θα μπορέσουν να μας δώσουν εικόνα σαφέστερη για την ηθική αξία των αρχαίων Ελλήνων. Το ιστορικό αυτό δοκίμιο είναι γραμμένο τον 19ο αιώνα, οπότε και θα μπορούσε να ενοχλήσει τον πουριτανισμό. Σήμερα όμως, είναι πιθανό να φανεί σαν αμφισβήτηση στο κατά πόσο είναι θεμιτό -και όχι, κάποτε, εσκεμμένα ουτοπικό- να συγκρίνουμε την ομοφυλοφιλία, ως έννοια της σημερινής εποχής, με τον έρωτα της αρχαιότητας.\nΟ διαχωρισμός της από την παιδεραστία (κι αυτή διαφορετικά ορισμένη στην εποχή μας απ' ό,τι τότε) είναι κατανοητός, όμως, στο βιβλίο αυτό, είναι η ίδια η ομοφυλοφιλία που διακρίνεται σε σημαντικά διαφορετικές κατηγορίες, που εκτείνονται από την πιο φυσική σωματική νοσταλγία - ένα παράδειγμα, ο σχεδόν ρομαντικός τρόπος που ο Σοφοκλής προσεγγίζει (και φλερτάρει) τον νεαρό οινοχόο, τον οποίο κι έχει ερωτευτεί- μέχρι την όχι απλά χλευαζόμενη, αλλά συχνά και τιμωρούμενη θηλυπρέπεια. Οι αναφορές στη λεπτότητα, με την οποία η σκέψη των αρχαίων Ελλήνων είχε τη διάκριση να χαράξει τα όρια μεταξύ έρωτα και μανιακών εθισμών, όντως, προσκομίζει στοιχεία τιμητικά ως προς τον μείζονα πολιτισμό της Ευρώπης, εντούτοις, μειώνει ουσιαστικά τα περιθώρια της τάσης να παραπέμπουμε κατά βούληση σε έναν άλλο κόσμο και να παραδιδόμαστε σε θραύσματα της εικόνας του, επιβουλευόμενοι το κλέος του συνόλου της.\nμε αγγλική μετάφραση\nεκδόσεις Ούτις, σ. 65\nΠοιήματα προσωπικής γεωμετρίας, όπου τα στοιχεία της φύσεως γίνονται πολλά πρόσωπα ενός αισθήματος που ζυγίζει τα φτερά του μεταξύ πένθους και ισχύος. Μολονότι πρόκειται για επανέκδοση -πρώτη έκδοση το 1991-, είναι βέβαιο πως η συλλογή αυτή θα αποτελούσε ακόμη και σήμερα μία από τις πλέον αξιοσημείωτες.\nMatthew και Shirley\nεκδόσεις Απόπειρα, σ. 75, 9 ευρώ\nΟλο το βιβλίο, που αποτελείται από ποιήματα και ποιήματα - κείμενα, είναι δομημένο με μία νεωτερική αισθητική που κάθε άλλο παρά αβαθή καθιστά την ποίηση της Χριστίνας Οικονομίδου. Δεν υπάρχει εδώ κάποια υπερβατική ανησυχία, άλλωστε κάτι τέτοιο δεν δείχνει να απασχολεί την ποιήτρια, όμως η οξυδερκής ματιά της παρατηρεί σημαντικές αλήθειες της καθημερινότητάς μας.\n«Μου φαίνεται πως κάπως έτσι/ εντελώς κοινότοπα ενηλικιώθηκα:/ ανάμεσα στην ενοχή και στην απόλαυση».\nΗ μαγεία της άνωσης\nεκδόσεις Μελάνι, σ. 40, 6,27 ευρώ\nΣυχνά, η ματιά θηλυκή και ο λυρισμός, εύστοχα γλυκόπικρος. Οι γειτονιές του κόσμου/ Φωλιές/ Για άγρια πουλιά./ Κι εμείς,/ Φτερούγες λίγο λαβωμένες.\n***Μάρω Βουγιούκα - Βασίλης Μεγαρίδης\nΜια συνοικία Ανω - Κάτω\nεκδόσεις Φιλιππότη, σ. 238\nΤο όνομά τους οφείλεται στα αλώνια που δημιουργήθηκαν με εξομάλυνση του εδάφους, του γεμάτου από βράχους και πέτρες. Κτήρια των πρώτων τους σχολείων, σήμερα, ερειπωμένα. Το βασικότερο σημείο αναφοράς, η εκκλησία των Τριών Ιεραρχών. Ο Αγγελος Σικελιανός, το 1934, είχε προτείνει την κατασκευή ενός υπαίθριου θεάτρου στον λόφο του Φιλοπάππου. Θα είχε σκηνή 100 μέτρων. Οι εκβραχισμοί κατέστρεψαν πλήθος αρχαιοτήτων που βρίσκονταν στην αποφασισμένη θέση (Μακρά τείχη, Πειραϊκή οδός, Κοίλη οδός, Συνοικία της Κοίλης...).\nΤο θέατρο δεν κτίστηκε ποτέ. Οι πόλεμοι και οι άλλες εθνικές βάσανοι δεν θα γινόταν άλλωστε να συνέβαλλαν θετικά στη δημιουργία του. Πενήντα χρόνια μετά την απελευθέρωση, παρέμενε η θλιβερή, ατελής μορφή του. Το Ηρώδειο είχε έκτοτε εξελιχθεί σε έναν πολυχώρο θεάματος. Λίγα χρόνια μόλις πριν, το Κοίλον θέατρο κατεδαφίστηκε. Από τη μια ημέρα στην άλλη, και η παραμικρή πελεκητή πέτρα του εξαφανίστηκε προς άγνωστη κατεύθυνση. Λίγο πιο κάτω, ο Ασύρματος. Αλλιώς, τα Ατταλειωτικά. Από την πατρίδα της πλειονότητας των κατοίκων. Αττάλεια. Σμύρνη. Η «Συνοικία το όνειρο» γυρίστηκε εκεί. Ετσι γεννήθηκε κι έσβησε. Και ο Ασύρματος. Πιο πέρα, ακόμη και σήμερα, στέκει η ομορφότερη λαϊκή συνοικία των Αθηνών. Στους πρόποδες του λόφου των Μουσών. Ετσι λεγόταν κάποτε το Φιλοπάππου. Ανω Πετράλωνα ή Κάτω Πετράλωνα, δεν έχει σημασία. Η πόλη είναι η Αθήνα. 2.500 χρόνια μετά -και μακριά- από τον πολιτισμό.\nΡυθμοί 3/4 του αιώνος\nαυτοέκδοση, Αθήνα 2009, σ. 78\nΥπάρχει ένα θυμοσοφικό υπόβαθρο στην ποιητική τέχνη του Ηλίου Κρανιώτη, που αποδεικνύει ειλικρινή την απλότητα των ποιημάτων, μεστή, συχνά καθηλωτική. Χρησιμοποιώντας τον τίτλο ενός εξ αυτών -από τα πιο ατμοσφαιρικά- θα λέγαμε πως η εικονοποιία του αποτελείται από Εικόνες λαϊκής τραγωδίας εναλλασσόμενες μέσα σε κλίμα βουκολικό και ιδιαίτερο. «Το βαμβάκι σάπισε -πάνω στο μαύρο κλαρί του - τα χωράφια πνιγήκανε - πριν να τα σπείρουμε σιτάρι. Το βράδυ όταν ένα κακό φεγγάρι - πηδάει από σύννεφο σε σύννεφο - ο κάμπος μας γυαλίζει σαν λίμνη».\nεκδόσεις Γαβριηλίδη, σ. 37, 7,32 ευρώ\nΣτην ποίηση του Νίκου Βιολάρη συναντά κανείς μία από τις πλέον χαρακτηριστικές γραφές ανάμεσα σ' εκείνες των νεότερων ποιητών. Πρόκειται για συνθέσεις ελεγειακές, χτισμένες ανάμεσα σ' ένα αβέβαιο εσύ και το ένα, που στην ποίηση αυτή αναδύει ένα σπάνιο λυκόφως, μέσα στο οποίο δεν διαφαίνεται κανείς, παρά η κομψή σκιά της μοναξιάς της σκιάς του ανθρώπου. «Οταν δεν νύχτωνε -κάπου στα βράχια- μ' έναν εύθραυστο τρόπο - γεννιόταν η ωχρότητα. Χωρίς πόνο αλήθεια - αλλά τραγουδώντας και ντύνοντας τα πάντα - ωραίο άρρωστο φως. Οταν ξημέρωνε - κι οι αχτίδες μου χάνονταν - η ωχρότητα τότε - έναν κόσμο ξεκλείδωνε - οπού φάροι κλονίζαν - της θαλάσσης τον θάνατο - πάντα - παρηγορητικά - μες στις σπασμένες ώρες».\nΟ άντρας που δεν αγαπούσε τις γυναίκες\nμτφρ.: Λουίζα Μητσάκου\nεκδόσεις Μοντέρνοι Καιροί, σ. 278, 18,90 ευρώ\n«Προσοχή, αν αποδεχτείτε αυτόν τον έρωτα, θα αυτοκαταστραφεί σε τριάντα δευτερόλεπτα». Δεν μπορώ να κάνω τίποτε για να τον προστατεύσω, να τον σώσω απ' την καταστροφή, είμαι ανήμπορη. Ο έρωτας, αποστολή ανέφικτη. Η ορμή μιας αποτελειωμένης γυναίκας, που δεν θέλει να σώσει τον εαυτό της αλλά την ιστορία που έσβησε. Εχει τόση ζωή το τόσο υλικό που πήρε από τον έρωτα, που η γλώσσα δίνει γκάζια από την αρχή μέχρι το τέλος. Μια βόλτα με γρήγορο, νευρικό αμάξι. Το τρεμούλιασμα της αρχής και το ζάρωμα του τέλους. Ο άντρας που δεν αγαπούσε τις γυναίκες.\nΜόνο διαβάζεις, αλλά οι καμπύλες της κυρίας Laurens σε χαϊδεύουν, σ' αγκαλιάζουν, σε σφίγγουν. Η θερμότητα του πρωτογέννητου που μπορεί να γίνει ιδρώτας. Ακόμα κι όταν ο έρωτας τελειώνει, βλέπεις τις ίδιες ελκυστικές καμπύλες να διαγράφουν τους ίδιους ελκυστικούς κύκλους, μόνο που έχουν δάκρυα στα μάτια.\nΕξαιρετικό, διαφορετικό, με μια όμορφη μετάφραση - όμορφη ροή από τη Λουίζα Μητσάκου.\nΗ τέχνη, από μια ζωή που ορίζει, φτιάχνει στιγμές χωρίς όριο.\nμτφρ.: Στράτος Ιωαννίδης\nεκδόσεις Μοντέρνοι Καιροί, σ. 253, 16,90 ευρώ\nΗ παρουσία της μεξικανικής συλλογικής μνήμης, Μαλίντσε. Ηρωίδα ή προδότρια; Από τη Laura Esquivel έχουμε τη διαδρομή της, τη σχέση της με τον κατακτητή Ερνάν Κορτές και με τη νέα τάξη πραγμάτων που αυτός έφερε.\nΜέχρι τώρα, η απάνθρωπη, κακόβουλη εξουσία ερχόταν από τη φυλή μας. Σήμερα, μια άλλη φυλή έρχεται να πολεμήσει τούτη την εξουσία. Εμείς τη στηρίζουμε. Αθελά μας φτιάχνουμε μιαν άλλη απάνθρωπη, κακόβουλη εξουσία.\nΟι κατακτητές Ισπανοί θεωρήθηκαν, αρχικά, αναγγελία καλού, ότι θα έφερναν πίσω το θεϊκό πνεύμα που είχε καταπληγιάσει ο Μοντεζούμα. Τελικά, αντικατέστησαν το κακό και η Μαλίντσε ήταν η φωνή τους.\nΕνα pret-a-porter, νεανικό μυθιστόρημα, σχεδόν μυθιστόρημα, μάλλον παραμύθι. Βασικό και καθωσπρέπει, με μια ωραία εικονογράφηση.\n***Kate di Camillo\nΟ μάγος και ο ελέφαντας\nεκδόσεις Μοντέρνοι Καιροί, σ. 174, 13,90 ευρώ\nΨηλά στο καμπαναριό της μεγαλόπρεπης εκκλησίας, κρυμμένο στα αποκρουστικά πέτρινα τέρατα που στολίζουν τις μαρκίζες του, υπάρχει ένα ανάγλυφο: Ενα αγόρι που οδηγεί έναν ελέφαντα. Το αγόρι κρατάει στην αγκαλιά του ένα κοριτσάκι. Το ένα του χέρι ακουμπάει τον ελέφαντα. Πίσω από τον ελέφαντα είναι ένας μάγος κι ένας αστυφύλακας, μια καλόγρια και μια αριστοκράτισσα, ένας υπηρέτης, ένας ζητιάνος, ένα σκυλί. Και τελευταίος ένας καμπούρης».\nΕίμαστε όλοι μαζί, οι ταπεινοί, μπροστά από τις αληθινές στενοχώριες, θλιμμένοι. Μ' ένα όνειρο, ο καθένας, που έχει ανάγκη να μιλήσει. Βρισκόμαστε συγγενείς, ξαφνικά, ενός ονείρου αληθινής συντροφιάς, μεγάλου. Οι μοναξιές αφήνουν χώρο στα δάκρυα και τα δάκρυα στη θαλπωρή. Δεν είναι δα και τίποτα, να παραδεχτείς στον εαυτό σου ότι μια πραγματική κακιά στιγμή ήταν απλώς ένας πραγματικός εφιάλτης.\nΕνα γλυκύτατο νεανικό μυθιστόρημα, με την εικονογράφηση που του ταιριάζει.\nΑρχιπέλαγος γκουλάγκ - μαρτυρία\nεκδόσεις Πάπυρος, σ. 682, 23 ευρώ\nΣτη σειρά Σύγχρονοι κλασικοί κυκλοφορεί κι αυτή η αυθεντική μαρτυρία του συγγραφέα, που είναι στην ουσία μια απέραντη -και απίστευτη- περιγραφή τού φρικτά απάνθρωπου συστήματος των στρατοπέδων και των φυλακών της πρώην ΕΣΣΔ κατά τη σταλινική περίοδο, τότε που είχαν εγκλειστεί κι εξοντόνωνταν εκεί εκατομμύρια Ρώσοι, πολύ συχνά για ασήμαντη αφορμή· μια ιστορική μαρτυρία από έναν αυτόπτη μάρτυρα και παθόντα· δυνατή γραφή, γόνιμος προβληματισμός και άπειρα περιστατικά κτηνώδους βίας, μα και γνήσιου ηρωισμού, που συγκλονίζουν τον σκεπτόμενο αναγνώστη.\nΔιάσημες γυναίκες στο ντιβάνι του ψυχαναλυτή\nεκδόσεις Ενάλιος, σ. 358, 17 ευρώ\nΓυναίκες που σημάδεψαν τον 20ό αιώνα με τη λάμψη τους, την ομορφιά τους, το ταλέντο τους· γυναίκες μυθικές, που όλοι λατρέψαμε, όπως η Μαρία Κάλλας, η Σιμόν ντε Μποβουάρ, η Μάρλεν Ντίτριχ, η Τζάκι, η Νταϊάνα. Τι έκρυβαν όμως πίσω απ' τη λαμπερή επιφάνεια και την εκτυφλωτική τους λάμψη όλες αυτές; Πόση πίκρα και κενά;\nΕντεκα διάσημοι ψυχαναλυτές και ψυχολόγοι μάς εισάγουν στον λαβύρινθο του ψυχισμού αυτών των προικισμένων πλασμάτων σε μια άκρως συναρπαστική και αποκαλυπτική κατάδυση. Πρωτότυπο, ενδιαφέρον και πολύ διδακτικό, από κάθε άποψη, ανάγνωσμα.\nεκδόσεις Κοάν σ. 432, 19 ευρώ\nΔυνατό και πρωτότυπο, επικό θρίλερ από μια χαρισματική συγγραφέα, που ανακατεύει με άνεση τόπους και εποχές - απ' την Ιαπωνία τού σήμερα στη σφαγή τού Νανκίν το 1937. Κάτω απ' τη σκοτεινή επιφάνεια του Τόκιο οι μνήμες μιας εφιαλτικής σφαγής παραμονεύουν. Καθηλώνει αληθινά η περιγραφή και συγκινεί τον αναγνώστη με την επιδέξια πλοκή και τις ζοφερές, ανατριχιαστικές εικόνες.\nΜια ημέρα του Ιβάν Ντενίσοβιτς\nεκδόσεις Πάπυρος, σ. 205, 14 ευρώ\nΤο εμβληματικό μυθιστόρημα του τιμημένου με νόμπελ ρώσου αιρετικού, που σφράγισε την πολιτικά ταραγμένη εποχή του '70, επανακυκλοφορεί σε μια προσεγμένη έκδοση απ' τον Πάπυρο (που το 'χε πρωτοβγάλει και σε βίπερ).\nΒαθύτατα πολιτικό και συχνά εφιαλτικό ανάγνωσμα, που περιγράφει οδυνηρές αλήθειες για τη ζωή των εκτοπισμένων στα κάτεργα, την κόλαση που βίωσαν στα γκουλάγκ της Σοβιετικής ένωσης, όπου έζησε οχτώ χρόνια και ο ίδιος ο συγγραφέας. Ο Σολτζενίτσιν σίγουρα δεν είναι Ντοστογιέφσκι, μα η γραφή του έχει αμεσότητα και δύναμη, ειλικρίνεια και το βιβλίο του είναι εντέλει ένα συναρπαστικό μανιφέστο ελευθερίας. Επαρκής η μετάφραση από τα ρωσικά του Δημήτρη Τριανταφυλλίδη, ενώ υπάρχουν διαφωτιστικές παραπομπές, καθώς και η ομιλία του συγγραφέα όταν κέρδισε το Νόμπελ, το '70.\n***Νίκος Δ. Πλατής\nΕγκυκλοπαιδικό, λογοτεχνικό βιβλίο με κάποιο χιούμορ, περιέχον οτιδήποτε, σχεδόν, αφορά τους γάτους και τις γάτες, αλλά και σε ό,τι έχει να κάνει με τους γατόφιλους και τους (τρόπον τινά) γατοπαράσιτους συνανθρώπους μας...\nΚέδρος, σ. 720, 32 ευρώ\nΟ Νίκος Δ. Πλατής, που γεννήθηκε το 1951 στον Πειραιά, μετά το «Ουαλλικό λεξικό του σεξ», το «Black out - Το μαύρο λεξικό», το «Μπαχαρικό λεξικό», το «Αθωνικό λεξικό» και άλλα 22 βιβλία, έδωσε στην κυκλοφορία ένα απολαυστικό λεξικό για τους γατόφιλους, αλλά και για τους «εχθρούς» των συμπαθών αιλουροειδών οικόσιτων και «κεραμιδο-παράσιτων» τετράποδων. Ετσι μαθαίνουμε ότι ο πρόεδρος των ΗΠΑ Αϊζενχάουερ «ποτέ δεν ξέχασε τη νίλα που 'παθε με τα γατοκακά», «ενώ όδευε περιχαρής και ένδοξος στο ξενοδοχείο του, γλίστρησε στα ευκοίλια περιττώματα μιας γάτας του δρόμου και βρέθηκε αίφνης φαρδύς-πλατύς στο πεζοδρόμιο». Το κοστούμι έγινε χάλια, και «περπατούσε, έκτοτε, μετά μεγάλης προσοχής και έβλεπε καλά πού πατούσε». Ομως και οι διάφορες θρησκείες αντιμετώπισαν τον γατίσιο πληθυσμό με σεβασμό ή με... διώξεις. «Για τη γάτα, ο βουδισμός πιστεύει ότι στο σώμα της μετοικίζουν (προσωρινά) οι ψυχές πολύ προικισμένων ανθρώπων». Ενδιαφέρον είναι και το γατο-λήμμα με το ανεκδοτολογικό υλικό για τη συμπάθεια και τον σεβασμό που έτρεφε ο προφήτης Μωάμεθ για τις γάτες, ή γαλές, αν προτιμάτε. «Το ίδιο όπως και ο ιουδαϊσμός, ο χριστιανισμός θεωρεί τη γάτα μιαρό (βρόμικο) ζώο». «Στα χρόνια του Μεσαίωνα, με την υποκίνηση της χριστιανικής Εκκλησίας, ο γατίσιος πληθυσμός της Ευρώπης έμελλε να δοκιμάσει κάμποσους αιώνες βασανιστηρίων και μαρτυρικών θανάτων, γράφει ο Morris: Μιας και ήταν στενά συνδεδεμένες με προγενέστερες παγανιστικές τελετουργίες, οι γάτες προκηρύχθηκαν [sic] πλάσματα του κακού, αντιπρόσωποι του Σατανά και όργανα των μαγισσών. Παντού οι Χριστιανοί παροτρύνονταν να τους προξενούν όσο το δυνατόν μεγαλύτερο πόνο και κακό (ίσως σ' αυτό να οφείλεται η έντονη επιφυλακτικότητα της γάτας). Αντιθέτως, οι Αραβες «της προ-Μωάμεθ θρησκευόμενης εποχής» λάτρευαν ένα «είδωλο υπερφυσικών διαστάσεων καμωμένο από χρυσάφι, διαμάντια (αντί για μάτια) και... τυφλή πίστη». Εκεί όμως που αποθεώθηκαν, κυριολεκτικά, οι γάτες ήταν στη χώρα του Νείλου. «Οταν, πριν από χιλιάδες χρόνια, την Αίγυπτο την κυβερνούσαν (ελέω Θεού και ανθρώπων) οι Φαραώ, οι γάτες θεωρούνταν ιερά ζώα και είχαν μια απόλυτη προτεραιότητα στις πυρκαγιές, όπως "ιστορεί" ο γνωστός Ηρόδοτος (ο φερόμενος και ως "πατήρ της Ιστορίας"). Την [Αίγυπτο] κατέκτησε (όταν ήρθε το πλήρωμα του χρόνου) ο... μεσιέ Καμβύσης, όστις διέθετε στο οπλοστάσιό του και... ιπτάμενες γάτες». Εκείνες όμως που έχουν την τιμητική τους σε αυτό το αλλιώτικο, ιδιοφυές, χιουμοριστικό λεξικό είναι οι πολύπαθες, οι βασανισμένες, οι κατασυκοφαντημένες μαύρες γάτες. «Ο βρετανός σχεδιαστής Clifford Harper προτείνει τη μαύρη γάτα αντί του Α μέσα σε κύκλο», την οποία «θεωρεί ως το κατ' εξοχήν σύμβολο της αναρχίας». Ενδιαφέροντα λήμματα και ασπρόμαυρες εικόνες θα βρείτε επίσης για τη «βρεγμένη γάτα», για την Αλίκη Βουγιουκλάκη να τραγουδάει το «Νιάου νιάου βρε γατούλα, με τη ροζ μυτούλα, γατούλα μου χρυσή, τσα-τσα-τσα» και για άλλα ενδιαφέροντα θέματα. Ομως η σκωπτική διάθεση του συγγραφέα κατευθύνεται και προς τον... εαυτό του, στην καλογραμμένη, εμπνευσμένη και διασκεδαστική εισαγωγή. Μπορεί να μην έχετε γάτα, αλλά αν μελετήσετε το «Γατικό λεξικό», θα ψυχαγωγηθείτε και θα γελάσετε οπωσδήποτε ...μέχρι δακρύων.\nεισαγωγή - επιμέλεια - σχόλια: Δημήτρης Δημηρούλης\nσυνοδεύεται από cd, διαβάζει ο Βασίλης Παπαβασιλείου\nεκδ. Μεταίχμιο, σ. 320, 22 ευρώ\nΟ ήλιος κυκλοδίωκτος, / ως αράχνη, μ' εδίπλωνε / και με φως και με θάνατον / ακαταπαύστως.\nΟ μεγάλος, ο παραγνωρισμένος -όσο ζούσε- ποιητής των «Ωδών», Ανδρέας Κάλβος, έζησε μια τόσο ενδιαφέρουσα ζωή, με πολλές ανατροπές, συμμετοχές σε μυστικές επαναστατικές εταιρείες, εξορίες και ορφάνιες, στερήσεις και μεταπτώσεις της Τύχης, που θα άξιζε κάποια στιγμή να γίνει «ήρωας» ενός μυθιστορήματος. Ο καθηγητής Ιστορίας και Θεωρίας της Λογοτεχνίας στο Πάντειο Πανεπιστήμιο Δημήτρης Δημητρούλης (μετά τον αντίστοιχο τόμο για τον Διονύσιο Σολωμό και πριν από τον ανάλογο τόμο για τον Κ. Π. Καβάφη) συγκεντρώνει σε αυτό το βιβλίο το ποιητικό έργο του Ανδρέα Κάλβου, το τοποθετεί σε χρονολογική σειρά, το σχολιάζει, γλωσσικά και ερμηνευτικά. Στην έκδοση αυτή προτάσσεται «μεθοδική εισαγωγή για τον βίο και το έργο του ποιητή», ενώ συμπεριλαμβάνονται «εμπεριστατωμένο χρονολόγιο και αντιπροσωπευτική βιβλιογραφία». Είναι πραγματικά εκπληκτική η μεθοδικότητα και η επιστημονική εμβρίθεια του άξιου μελετητή-ερευνητή, ο οποίος δεν αφήνει τίποτε ανεπεξέργαστο και ασχολίαστο. Στο cd που συνοδεύει την έκδοση ο έμπειρος θεατράνθρωπος Βασίλης Παπαβασιλείου διαβάζει όλες τις ωδές του Κάλβου, με την «πλούσια» εκφραστική ποιητικότητα της φωνής του. Το μονοτονικό σύστημα δεν ενοχλεί στην απόλαυση των ποιημάτων. Είναι τόσο μεγαλειώδεις οι στίχοι, τόσο «υψηλόν» το ύφος και τόσο γοργός ο ποιητικός «βηματισμός» των «Ωδών», που δεν προλαβαίνει το μάτι του αναγνώστη να αναζητήσει δασείες, περισπωμένες και βαρείες. Οσες φορές κι αν διαβάζω αυτούς τους αθάνατους στίχους, πάντα παρασύρομαι σε ποιητικές ενοράσεις ασύλληπτης «μεταφυσικής» πυκνότητας. Η πρωτοτυπία των εικόνων, η ποικιλία των μέτρων, η δραματικότητα των ρυθμών, η απρόσμενη χρήση των λέξεων που συγκροτούν την «ιδιόλεκτο» του ποιητή που κατηγορήθηκε\n-μαζί με τον Σολωμό και τον Καβάφη- ότι δεν γνωρίζει καλώς την ελληνική γλώσσα... Ολα αυτά είναι στοιχεία γοητείας και αναπόδραστης ελκυστικότητας αυτού του λακωνικά «πληθωρικού» ποιητικού έργου. Ενα βιβλίο που δεν πρέπει να λείψει από καμία βιβλιοθήκη λάτρη της ελληνικής ποίησης.


Στους τελικούς του NBA οι Μπακς χωρίς τον Γιάννη Αντετοκούνμπο\nΣτους τελικούς του NBA οι Μπακς. Απέκλεισαν με 4-2 νίκες τους Ατλάντα Χοκς χωρίς τον Γιάννη Αντετοκούνμπο\nΟι Μιλγουόκι Μπακς, με τραυματισμένο τον Γιάννη Αντετοκούνμπο, για πρώτη φορά από το 1974, έφτασαν στους τελικούς του ΝΒΑ.\nΜε τον Ελληνα σούπερ σταρ να μένει εκτός για δεύτερο συνεχόμενο παιχνίδι, με τραυματισμό στο γόνατο, οι Μπακς έχοντας 59 πόντους από τους Μίντλετον και Χόλιντεϊ, νίκησαν με 118-107 στην Ατλάντα, ολοκληρώνοντας με 4-2 την σειρά των τελικών της Ανατολής απέναντι στους Χοκς.\nΈτσι η ομάδα του Μιλγουόκι κέρδισε το δικαίωμα να μονομαχήσει με τους πρωταθλητές της Δύσης, Φοίνιξ Σανς σε μία σειρά που θα ξεκινήσει τα ξημερώματα της Τετάρτης στην Αριζόνα.\nΟι πρώτοι σκόρερ του αγώνα\nΚόνατον: «Έπρεπε να παίξουμε για τον Giannis»\n«Ένα από τα μεγαλύτερα πράγματα που κάναμε τα δύο τελευταία παιχνίδια ήταν να παίξουμε γι’ αυτόν», δήλωσε αμέσως μετά τη νίκη των Μπακς στην Ατλάντα ο Πατ Κόνατον για τον Γιάννη Αντετοκούνμπο.\n«Για όλα που δίνει … το αίμα, τον ιδρώτα και τα δάκρυα. Κρατώντας εμείς όρθιο το φρούριο ενώ παλεύει με τραυματισμό δείχνει ότι έχουμε μια αληθινή ομάδα», συνέχισε.\nΟ προπονητής των Μπακς, Μάικ Μπουντενχόλζερ, όταν ρωτήθηκε σχετικά με την επιστροφή του Giannis, είπε:\n«Πηγαίνουμε μέρα με τη μέρα. Σε συνεργασία με εκείνον, με τον Τζον Χορστ, αλλά και με την ομάδα των γυμναστών και των γιατρών, θα πάρουμε την απόφαση. Ο Γιάννης δεν αντέχει να βρίσκεται εκεί έξω, ήθελε να παίξει και στο Game 5 και στο Game 6. Λατρεύω την ενέργειά του στον πάγκο. Δύσκολο συναίσθημα, αλλά καταλαβαίνει όμως την κατάσταση. Είναι μεγάλο κομμάτι αυτού που έχουμε χτίσει, τον χρειαζόμαστε στο 100%, είναι πολύ σημαντικός για εμάς».\nΔιαβάστε στη “ΜτΧ”: Πολ Πιρς. Ο σταρ του ΝΒΑ και των Σέλτικς, που δέχθηκε 11 μαχαιριές σε ένα μπαρ. Ένα μήνα μετά ήταν ο καλύτερος παίκτης της ομάδας. Χρειάστηκε όμως 18 χρόνια για να ξεπεράσει το φόβο\nTAGS: Γιάννη ΑντετοκούνμποΜάικ ΜπουντενχόλζερΜιλγουόκι Μπακςτελικός\nΟι Μιλγουόκι Μπακς, με τραυματισμένο τον Γιάννη Αντετοκούνμπο, για πρώτη φορά από το 1974, έφτασαν στους τελικούς του ΝΒΑ. Με τον Ελληνα σούπερ σταρ να μένει εκτός για δεύτερο συνεχόμενο παιχνίδι, με τραυματισμό στο γόνατο, οι Μπακς έχοντας 59 πόντους από τους Μίντλετον και Χόλιντεϊ, νίκησαν με 118-107 στην Ατλάντα, ολοκληρώνοντας με 4-2 την σειρά […]


Superfoods: Είναι πράγματι τόσο σούπερ; - Lanes Health\nΗ έννοια των superfoods έχει εισβάλλει για τα καλά στη ζωή μας τα τελευταία χρόνια. Πρόκειται για τροφές που έχουν ένα ιδιαίτερα πλούσιο περιεχόμενο σε θρεπτικά συστατικά όπως βιταμίνες, μέταλλα, αμινοξέα, αντιοξειδωτικά και λιπαρά οξέα και η προσθήκη τους στην καθημερινή διατροφή μπορεί να επιφέρει σημαντικά οφέλη στη διατήρηση της καλής υγεία του οργανισμού.\nΕίναι αλήθεια όμως τόσο ωφέλιμα όσο θέλουμε να πιστεύουμε;\nΚανένα τρόφιμο, ούτε καν ένα superfood δεν μπορεί μόνο του να καλύψει πλήρως όλες τις ανάγκες του οργανισμού σε θρεπτικά συστατικά προκειμένου να υπάρχει καλή υγεία και ενέργεια. Ωστόσο, τα superfoods ή υπερτροφές ελληνιστί, μπορούν να προσφέρουν κάποια πολύτιμα θρεπτικά συστατικά στον οργανισμό και να ενισχύσουν θρεπτικά το κάθε γεύμα στο οποίο έχουν συμπεριληφθεί. Επομένως, για να μπορέσουμε να επωφεληθούμε από την κατανάλωσή τους οφείλουμε να υιοθετήσουμε μια ισορροπημένη και μεγάλης ποικιλίας διατροφή στην οποία θα υπάρξει η συστηματική προσθήκη υπερτροφών.\nΠοια είναι τα superfoods;\nΗ αλήθεια είναι πως η λίστα με τις υπερτροφές είναι αρκετά μεγάλη. Μάλιστα, πολλά από αυτά δε χρειάζεται να ψάξουμε πολύ ή μακριά για να τα βρούμε, αφού υπάρχει πληθώρα ελληνικών superfoods όπως τα μούρα, τα καρύδια, το αυγοτάραχο Μεσολογγίου και πολλά άλλα.\nΣύμφωνα με τα αποτελέσματα δημοψηφίσματος ανάμεσα σε περισσότερους από 1300 επαγγελματίες διαιτολόγους στις ΗΠΑ που αφορούσε στις τάσεις για τα δημοφιλέστερα superfoods του 2019, το τοπ 5 συμπλήρωναν με σειρά προτεραιότητας τα:\nΤρόφιμα ζύμωσης: Περιλαμβάνουν τρόφιμα όπως το γιαούρτι, το κεφίρ, το kombucha, το ξινολάχανο. Είναι πλούσια σε προβιοτικούς οργανισμούς και η κατανάλωσή τους συμβάλλει αποτελεσματικά στην υγεία του πεπτικού συστήματος.\nΑβοκάντο: Το αβοκάντο κατατάσσεται στις υπερτροφές γιατί διαθέτει πληθώρα θρεπτικών συστατικών αλλά και αντιοξειδωτικών όπως Ωμέγα 3 λιπαρά οξέα, μαγνήσιο, κάλιο, την λουτεΐνη και βιταμίνη Ε. Επιπλέον, είναι πλούσιο σε βιταμίνες του συμπλέγματος Β, βιταμίνες A, C, D και K. Το αβοκάντο είναι ιδιαίτερα δημοφιλές τα τελευταία χρόνια και ήδη χρησιμοποιείται πολύ συχνά σε σαλάτες και σάντουιτς.\nΣπόροι (chia, λιναρόσπορος, σουσάμι κλπ): Αποτελούν πλούσια πηγή θρεπτικών συστατικών όπως βιταμίνες, μέταλλα , ιχνοστοιχεία, αντιοξειδωτικά και ωμέγα λιπαρά οξέα. Μπορούν εύκολα να προστεθούν σε ψωμί, κέικ, σαλάτες ή να συνδυαστούν με δημητριακά πρωινού.\nΨευδοδημητριακά: Στη συγκεκριμένη ομάδα τροφίμων ανήκουν το κινόα, το φαγόπυρο, ο αμάρανθος, το kamut, το κεχρί. Αν και το καθένα έχει διαφορετικές θρεπτικές αξίες, κοινό τους χαρακτηριστικό είναι η υψηλή τους περιεκτικότητα σε φυτικές ίνες και πρωτεΐνη. Μπορούν να προστεθούν σε σαλάτες, σούπες και όσπρια.\nΜούρα: Τα μούρα, κυρίως τα σκουρόχρωμα, έχουν ένα πολύ πλούσιο περιεχόμενο σε αντιοξειδωτικά τα οποία μπορούν να βοηθήσουν στην προστασία των κυττάρων του εγκεφάλου από το οξειδωτικό στρες και να βελτιώσουν την ικανότητα βραχυπρόθεσμης μνήμης. Μπορούν να προστεθούν σε δημητριακά πρωινού, σε γιαούρτι ή κάποιο smoothie. Επίσης, μπορούν να αποτελέσουν συστατικό σαλάτας ή κέικ με μαύρη σοκολάτα.\nΤρόφιμα ζύμωσης – Προβιοτικά\nΗ επικράτηση των τροφίμων ζύμωσης και δη των προβιοτικών ως τo κυριότερο superfood για το 2019 επιβεβαιώνει το ήδη αυξανόμενο ενδιαφέρον για την υγεία του πεπτικού συστήματος. Είναι γεγονός πως τα προβιοτικά μπορούν να έχουν πολλαπλά οφέλη στην εντερική χλωρίδα αλλά και γενικότερα στον οργανισμό και την υγεία. Πρόκειται για μη παθογόνους ζωντανούς μικροοργανισμούς που σχηματίζουν κάθε μικροβίωμα του οργανισμού. Λόγω των περιορισμένων διατροφικών πηγών πρόσληψης τους σε συνδυασμό με τη μεγάλη αξία της κατανάλωσή τους, τα προβιοτικά συναντώνται πολύ συχνά πλέον για πρακτικούς λόγους σε συμπληρώματα διατροφής, όπως το ProbioAde της Lanes. Πρόκειται για ένα συμβιοτικό συμπλήρωμα διατροφής το οποίο συνδυάζει το σύμπλεγμα προβιοτικών Bifidolactus και φρουκτοολιγοσακχαρίτες (FOS). Συγκεκριμένα, το σύμπλεγμα Bifidolactus που αποτελείται από 10 διαφορετικά στελέχη προβιοτικών σε αρκετά υψηλές ποσότητες. Η ποικιλία αυτή των προβιοτικών οργανισμών το καθιστά ικανό να δράσει ενάντια σε πολλές περιπτώσεις που σχετίζονται με την παρουσία πληθώρας παθογόνων βακτηρίων. Ταυτόχρονα, ο συνδυασμός με πρεβιοτικά και, συγκεκριμένα, φρουκτο-ολιγοσακχαρίτες, βιταμίνες και μέταλλα προσφέρει ένα ολοκληρωμένο και ικανοποιητικό αποτέλεσμα.


Τρομακτικές προβλέψεις από τον Ν. Τζανάκη: «Βλέπει» 10.000 κρούσματα στα τέλη του Νοέμβρη – Candia Doc\nCandia Doc > ΕΛΛΑΔΑ > Τρομακτικές προβλέψεις από τον Ν. Τζανάκη: «Βλέπει» 10.000 κρούσματα στα τέλη του Νοέμβρη\nΤρομακτικές προβλέψεις από τον Ν. Τζανάκη: «Βλέπει» 10.000 κρούσματα στα τέλη του Νοέμβρη\nΤρομάζουν οι προβλέψεις του καθηγητή Πνευμονολογίας Νίκου Τζανάκη για την εξέλιξη της πανδημίας στη χώρα μας. Μιλώντας στο Mega, εκτίμησε ότι τα κρούσματα του κορωνοϊού θα φτάσουν τα 9.000 με 11.000 στα τέλη Νοεμβρίου, ενώ υπάρχει σοβαρός κίνδυνος να αγγίξουν ακόμη και τα 20.000 τον Φεβρουάριο.\n«Σύμφωνα με τις αναλύσεις μας, λιγότερο από το 1/3 ή το 20 με 25% των κρουσμάτων είναι σε εμβολιασμένα άτομα. Χτες, σύμφωνα με το μοντέλο μας, περιμέναμε από τα 7.335 κρούσματα γύρω στα 2.000 κρούσματα σε εμβολιασμένους. Αυτά δεν δίνουν νοσηλείες και διασωληνώσεις. Απομένουν 5.300 κρούσματα, από τα οποία τα 1.800 περίπου είναι σε παιδιά από 0 έως 18 ετών. Απομένουν 3.000 – 3.500 κρούσματα ανεμβολίαστων ενηλίκων που δίνουν δυστυχώς αυτές τις νοσηλείες και διασωληνώσεις που πιέζουν το σύστημα» εξήγησε στο Mega TV.\n«Σύμφωνα με το μοντέλο μας, η μεσαία μας πρόβλεψη κάνει λόγο πως αν συνεχιστούν οι εμβολιασμοί θα πάμε γύρω στα 9.000 και 11.000 κρούσματα στο τέλος του μήνα. Και θα προσεγγίσουμε τα 600 κρεβάτια ΜΕΘ» ανέφερε.\nΠαράλληλα, ο Ν. Τζανάκης επισήμανε ότι το δικό του μοντέλο πρόβλεψης, δεν δείχνει αυτή τη στιγμή ότι πλησιάζουμε στην κορύφωση. «Το χειρότερο σενάριο είναι ότι αν δεν κάνουμε τίποτα, θα έρθει κορύφωση της πανδημίας γύρω στον Φεβρουάριο» ανέφερε, υπογραμμίζοντας ότι τότε θα μιλάμε για 15.000 και 20.000 κρούσματα.\nΕΛΛΑΔΑ, ΕΠΙΛΕΓΜΕΝΑΚΟΡΟΝΑΙΟΣ, τζανακης\nΣυνεχίζουν να αυξάνονται οι νοσηλείες των ασθενών με κορονοϊό στα νοσοκομεία της Κρήτης\nΧειροπέδες σε ένα άτομο για τη χθεσινή φωτιά στην Κρήτη


Η λίμνη Καλλιάφεια (Καγιάφα) και η κατοικία των Ανιγρίδων Νυμφών. – ΑΛΦΕΙΟΣ ΠΟΤΑΜΟΣ\nΑΛΦΕΙΟΡΡΟΥΣ ΙΣΤΟΡΙΚΟΣ ΕΛΛΑΔΑ\n14 Απριλίου, 2015 14 Απριλίου, 2015 Αλφειός ΠοταμόςΑφήστε ένα σχόλιο για το Η λίμνη Καλλιάφεια (Καγιάφα) και η κατοικία των Ανιγρίδων Νυμφών.\nΟι ιαματικές πηγές έχουν και αυτές την αρχή τους. Ο Παυσανίας αναφέρει ότι η λίμνη δεν υπήρχε την εποχή του ιστορικού παρά μόνο ο ποταμός ‘Ανιγρος ο οποίος πήρε την ονομασία του από το σπήλαιο των Ανιγρίδων Νυμφών. Οι πρόγονοί μας πίστευαν πως μέσα στο μεγάλο σπήλαιο προς τα δυτικά κατοικούσαν νύμφες. Η μία ήταν … … η Καλλιάφεια από την οποία προήλθε και η σημερινή ονομασία “Καγιάφας” η δεύτερη η Πηγαία και η τρίτη η Ίασις … στην οποία απέδιδαν και την ιαματικότητα των νερών.\nΜερικοί αναφέρουν την ύπαρξη και μιας τέταρτης νύμφης με το όνομα Συνάλλαξις. Αλλη παράδοση όσον αφορά τη δυσοσμία των νερών αναφέρει ότι εκεί κατέφυγε να πλύνει και να καθαρίσει την πληγή του ο Κένταυρος Νέσσος που χτυπήθηκε από τα βέλη του Ηρακλή. Στον Κένταυρο αυτό ανέθεσε ο Ηρακλής να περάσει την γυναίκα του Δηιάνειρα στον Αχελώο ποταμό. Στη μέση του ποταμού ο Κένταυρος θέλησε να βιάσει τη Δηιάνειρα.\nΣτις φωνές της δε ο Ηρακλής από την απέναντι όχθη, τόξευσε τον Κένταυρο και εκείνος τότε κατέφυγε στις σπηλιές να πλύνει το τραύμα του. Τα ιαματικά νερά είναι πλούσια σε υδρόθειο. Το κλίμα είναι απαλλαγμένο από ισχυρούς ανέμους, ατμοσφαιρικές μεταβολές και θερμικές διακυμάνσεις. Η θερμοκρασία παραμένει καθ’ όλη τη λουτρική περίοδο από Μαΐου – Οκτωβρίου μεταξύ 20ο – 30ο C.\nΕτικέτα: ΕλλάδαΕλληνική ΙστορίαΜυθιστορίαΠολιτισμός\n14 Ιουλίου, 2016 24 Ιουλίου, 2016 Αλφειός Ποταμός\n16 Μαρτίου, 2016 19 Μαρτίου, 2016 Αλφειός Ποταμός


Myaroma.gr Κωδικοί δωροεπιταγών & Cashback | myWorld\nCashback & Shopping Points στην επιχείρηση Myaroma.gr\nΌροι στην επιχείρηση Myaroma.gr\nΣχετικά με την επιχείρηση Myaroma.gr\nΣτο Myaroma θα βρείτε επώνυμα καλλυντικά που φημίζονται για την κορυφαία ποιότητά τους. Τα καθημερινά προϊόντα και αξεσουάρ ομορφιάς που διαθέτει, θα προσφέρουν επαγγελματικό αποτέλεσμα στο μακιγιάζ σας, αναδεικνύοντας τα χαρακτηριστικά του προσώπου σας!\nΓια εσάς που φροντίζετε τα μαλλιά σας μόνες σας στο σπίτι, οι επαγγελματικές βαφές μαλλιών θα σας χαρίσουν το επιθυμητό χρώμα και τα προϊόντα περιποίησης, τη μεταξένια απαλότητα και λάμψη που αναζητάτε.\nΕπιπλέον, μπορείτε να βρείτε επαγγελματικά είδη και προϊόντα κομμωτηρίου σε απίστευτες προσφορές. Η μεγάλη συλλογή στα ειδικά προϊόντα περιποίησης προσώπου και σώματος, θα σας βοηθήσει να αποκτήσετε την πιο νεανική και υγιή επιδερμίδα.\nΑκόμη, οι ειδικές συσκευές αποτρίχωσης για όλα τα μέρη του σώματος και του προσώπου, θα δώσουν το τέλειο αποτέλεσμα για την απαλλαγή της τριχοφυΐας.\nΤέλος, το ηλεκτρονικό μας κατάστημα διαθέτει μια τεράστια συλλογή από αρώματα - κολόνιες γνωστών οίκων για τη γυναίκα, τον άνδρα και το παιδί.\nΕπωφεληθείτε από τις χαμηλές τιμές και τις προσφορές του μήνα, επιλέγοντας την αγαπημένη σας επωνυμία μέσα από τη μεγαλύτερη ποικιλία προϊόντων ομορφιάς του Myaroma!\nΔεν μπορείτε να βρείτε την αγορά σας στο Myaroma.gr;


Πλαστικά Θράκης: Στο 1,5 εκατ. μάσκες ημερησίως μετά την επένδυση – Komotini24\n2 Οκτωβρίου 2020 14:11\nΗ διοίκηση της Πλαστικά Θράκης ΠΛΑΘ-2,34% (THRACE PLASTICS Co S.A.) ενημέρωσε το επενδυτικό κοινό σχετικά με τις έκτακτες επενδύσεις που υλοποίησε από τον Απρίλιο έως και σήμερα, ύψους 3 εκατ. ευρώ, για την εγκατάσταση γραμμών παραγωγής χειρουργικών μασκών Τύπου Ι, Tύπου ΙΙ και Τύπου ΙΙR, στις εγκαταστάσεις του ομίλου στην Ξάνθη στην Ελλάδα, στο Forfar της Σκωτίας και στην Clara της Ιρλανδίας.\nΤο πλάνο των εν λόγω έκτακτων επενδύσεων ολοκληρώθηκε με απόλυτη επιτυχία και στους επιθυμητούς χρόνους και πλέον όλες οι νέες γραμμές παραγωγής βρίσκονται σε λειτουργία, με συνολική παραγωγική δυναμικότητα της τάξης των 1,5 εκατ. μασκών ημερησίως. Σημειώνεται ότι εκτός της ελληνικής αγοράς, σημαντικό μέρος της παραγωγής διοχετεύεται στις αγορές του Ηνωμένου Βασιλείου και της Ευρωπαϊκής Ένωσης.


Ταξίδι δύο φορές στο ίδιο μέρος; | InZone\nΕίναι εύλογο να σκεφτεί κανείς: “Γιατί να πας δύο φορές στο ίδιο μέρος; Γιατί να χαλάσεις λεφτά για ένα ταξίδι που ήδη έχεις κάνει;”\nΚαι όντως υπάρχουν τόσα πολλά όμορφα μέρη στον κόσμο που θα ήταν κρίμα κάποιος να χάσει την ευκαιρία να δει κάτι καινούριο. Όμως ταυτόχρονα ισχύει και το ρητό: “επανάληψις, μήτηρ πάσης μαθήσεως”. Μερικές φορές αξίζει να επισκεφτούμε τον ίδιο προορισμό και μερικοί λόγοι είναι οι παρακάτω.\nΈχει ενδιαφέρον να βλέπεις το ίδιο μέρος σε διαφορετικές εποχές.\nΓια παράδειγμα, είναι γνωστό πως σε κρύες χώρες όπως η Αυστρία και η Ολλανδία καλό είναι να πηγαίνουμε το καλοκαίρι. Κανείς δεν θα ήθελε οι βροχές και οι χαμηλές θερμοκρασίες να χαλάσουν το ταξίδι του. Εν τούτοις, η Βιέννη τα Χριστούγεννα είναι μια κούκλα! Η γιορτινή αγορά, το χιόνι και οι μαγευτικοί στολισμοί μεταμορφώνουν την αυστριακή πρωτεύουσα, έτσι που ακόμα κι αν κάποιος την έχει δει το καλοκαίρι, θα ζήσει μια εντελώς διαφορετική εμπειρία μες στο χριστουγεννιάτικο κλίμα! Επίσης, την άνοιξη μπορεί να κάνει κρύο στην Ολλανδία, όμως τότε οι ταξιδιώτες μπορούν να θαυμάσουν τις διάσημες ολλανδικές τουλίπες. (Δες εδώ ένα σχετικό άρθρο: Keukenhof: η ανθισμένη Ολλανδία).\nΠηγή φωτογραφίας: lelongweekend.com | Nadine Maffre\nΠολλές φορές τα ταξίδια μας συνδυάζονται με σημαντικές προσωπικές αναμνήσεις, όπως μια πρόταση γάμου, μια ανακοίνωση εγκυμοσύνης ή μια γνωριμία με ένα πρόσωπο που έμελλε να μείνει στην ζωή μας για πάντα. Έτσι, ακόμα κι αν έχουμε επισκεφτεί ήδη έναν ταξιδιωτικό προορισμό, επιθυμούμε να βρεθούμε ξανά στο ίδιο μέρος όπου έχουμε τις αναμνήσεις. Μπορεί να είναι το μέρος όπου εκεί ξεκίνησαν όλα ή ένα αξιοθέατο-σύμβολο της αγάπης που μοιραζόμαστε με ένα άλλο άτομο. Το ταξίδι μας αυτό δεν είναι απλά στον χώρο, αλλά και στον χρόνο. Και τι καλύτερο από το να βγάλουμε μια φωτογραφία στο ίδιο μέρος με την ίδια πόζα, συγκρίνοντας το πριν και το μετά;\nΠηγή φωτογραφίας: julienlb-photography.com\nΕίναι πάνω στην διαδρομή\nΕιδικά στην Ευρώπη, όπου πολλές σημαντικές πόλεις βρίσκονται σε κοντινή απόσταση μεταξύ τους, τα roadtrips είναι ίσως ο πιο αποτελεσματικός και οικονομικός τρόπος να συνδυαστούν διαφορετικοί προορισμοί. Ακόμα κι αν έχουμε ήδη πάει σε μια πόλη, τι μας εμποδίζει να περάσουμε ξανά απ’ αυτήν όταν είναι πάνω στον δρόμο; Μπορεί να είναι μια βολική ενδιάμεση στάση για το ταξίδι μας. Αλλά έστω κι αν χρειαστεί να διανύσουμε μερικά χιλιόμετρα παραπάνω και να βγούμε για λίγο εκτός πορείας, οι καινούριες μας εμπειρίες θα μας ανταμείψουν.\nΠηγή φωτογραφίας: fabhotels.com | Sonal Choudhary\nΚαινούρια πράγματα να δούμε κάθε φορά\nΣε πολλές γρήγορα εξελισσόμενες πόλεις, όπως το Ντουμπάι, σημειώνονται ραγδαίες αλλαγές, ακόμα και μέσα σε λίγα χρόνια. Καινούρια μουσεία, καινούρια αξιοθέατα, καινούριες εμπειρίες! Επίσης, αυτό που πολλές φορές μας οδηγεί να ξαναβρεθούμε στον ίδιο προορισμό είναι ένα ειδικό γεγονός: μια μουσική συναυλία, ένα συνέδριο, επίσκεψη σε έναν φίλο και πολλά άλλα.\nΜε άλλον συνταξιδιώτη\nΟ προορισμός είναι μόνο το μισό κομμάτι του ταξιδιού. Όση σημασία έχει το “πού” θα πάμε, άλλη τόση και ίσως μεγαλύτερη έχει το “με ποιον”. Για παράδειγμα, μπορεί κάποιος να έχει ήδη επισκεφτεί το Παρίσι, όμως είναι διαφορετικό να πάει εκεί στο ταξίδι του μέλιτος με το άλλο του μισό!\nΠάντως, είτε είναι η πρώτη μας φορά σε ένα μέρος, είτε η χιλιοστή, όταν ταξιδεύουμε πάντα είναι μια καινούρια εμπειρία που πρέπει να ζήσουμε στο έπακρο!


Άσαντ: "Μαριονέτα της Δύσης" οι αντικαθεστωτικοί\n Ολυμπιακός - Βέροια στις 19.30\n Εκατόμβη θυμάτων από το κρύο στην Ινδία\n"Δεν θα κάνουμε διάλογο με μία μαριονέτα που κατασκεύασε η Δύση" δήλωσε σε τηλεοπτικό διάγγελμα ο Σύρος πρόεδρος, Μπασάρ αλ Άσαντ, αναφερόμενος στους αντικαθεστωτικούς. Ο Μπασάρ αλ Άσαντ τόνισε ότι οι αντάρτες που επιχειρούν να τον ανατρέψουν υποστηρίζονται από ξένες δυνάμεις και διεξάγουν έναν "εξωτερικό πόλεμο" κατά της Συρίας.\n"Αυτοί είναι οι εχθροί του λαού, οι εχθροί του Θεού. Τελικά κατέφυγαν στην τρομοκρατία για να τρομοκρατήσουν τον λαό. Το αποκαλούν επανάσταση, αλλά δεν έχει καμία σχέση με επανάσταση. Μία επανάσταση χρειάζεται διανοητές. Αυτοί είναι μία ομάδα από εγκληματίες", είπε χαρακτηριστικά.\nΟ Σύρος πρόεδρος ανακοίνωσε σήμερα αυτό που περιέγραψε ως ειρηνευτικό σχέδιο, ζητώντας την διεξαγωγή μίας συνόδου συμφιλίωσης με "εκείνους που δεν έχουν προδώσει τη Συρία" και στη συνέχεια τον σχηματισμό νέας κυβέρνησης και την χορήγηση αμνηστίας.\n"Το πρώτο στάδιο μίας πολιτικής λύσης θα απαιτούσε οι γειτονικές δυνάμεις να σταματήσουν να χρηματοδοτούν και να εξοπλίζουν (την αντιπολίτευση), να τερματιστούν οι τρομοκρατικές επιχειρήσεις και να ελέγχονται τα σύνορα", είπε σε διάγγελμά του που εκφώνησε στο κέντρο της Δαμασκού--η πρώτη δημόσια ομιλία του εδώ και μήνες.\nΤέλος, Μπασάρ αλ Άσαντ ευχαρίστησε την Ρωσία, την Κίνα και το Ιράν για την στήριξη που παρέχουν στο καθεστώς του.\nΗ αντιπολίτευση στη Συρία απέρριψε την ειρηνευτική πρόταση Άσαντ, λέγοντας ότι αυτή αποσκοπεί στο να καταστρέψει τις διπλωματικές προσπάθειες για τον τερματισμό του εμφυλίου πολέμου.\n"Υποκριτική" χαρακτήρισε ο Βρετανός υπουργός Εξωτερικών την ειρηνευτική πρόταση Άσαντ, ενώ να εγκαταλείψει την εξουσία τον κάλεσε η επικεφαλής της ευρωπαϊκής διπλωματίας.\nΤο σημερινό πρόγραμμα της 16ης αγωνιστικής του πρωταθλήματος ΟΠΑΠ περιλαμβάνει εύκολο παιχνίδι για τον πρωτοπόρο Ολυμπιακό, ο οποίος θα υποδεχθεί στις 19.30 στο Καραϊσκάκη τη Βέροια και λογικά δεν θα έχει πρόβλημα να προσθέσει ακόμη τρεις βαθμούς στο ενεργητικό του.\nΠιο δύσκολο έργο έχει ο ΠΑΟΚ, ο οποίος αυτή την ώρα αγωνίζεται στην Κομοτηνή κόντρα στον τοπικό Πανθρακικό.\nΑπό εκεί και πέρα ο Ατρόμητος με τον Νίκο Αναστόπουλο στον πάγκο του επιδιώκει, επίσης αυτή την ώρα, τη νίκη κόντρα στην Κέρκυρα.\nΝωρίτερα σήμερα, ο Αρης κατάφερε να πάρει σπουδαία νίκη επί του Πανιωνίου με 2-1 στο «Κλεάνθης Βικελίδης».\nΧθες, ο Λεβαδειακός επικράτησε 2-1 στο Ολυμπιακό Στάδιο του Παναθηναϊκού, ο Αστέρας Τρίπολης πέτυχε την έβδομη νίκη του σε οκτώ εντός έδρας αγώνες, επικρατώντας 3-1 της ΑΕΚ, ενώΠλατανιάς Χανίων και ΠΑΣ Γιάννινα αναδείχθηκαν ισόπαλοι 1-1.\nΗ 16η αγωνιστική ολοκληρώνεται αύριο με την αναμέτρηση Ξάνθη - ΟΦΗ.\nΤουλάχιστον 140 άνθρωποι έχασαν τη ζωή τους εξαιτίας του κύματος ψύχους που πλήττει τις τελευταίες τρεις εβδομάδες το βόρειο κρατίδιο της Ινδίας, Ουτάρ Πραντές, αναφέρουν σημερινά δημοσιεύματα.\nΣτις συνοικίες Μπαραμπανκί, Σουλτανπούρ και Εταχ του πολυπληθέστερου κρατιδίου της Ινδίας πέθαναν χθες 11 άνθρωποι, μετέδωσε το τηλεοπτικό δίκτυο CNN-IBN.\nΣτο Μουζαφαρναγκάρ σημειώθηκαν οι χαμηλότερες θερμοκρασίες κι ο υδράργυρος έπεσε στους 0,3 βαθμούς Κελσίου.\nΟι αρχές διαψεύδουν ότι οι θάνατοι οφείλονται στο κρύο, αλλά δημοσιεύμετα αναφέρουν ότι πολλοί άστεγοι και φτωχοί πέθαναν από αυτό, ενώ κάποιοι άλλοι σκοτώθηκαν σε τροχαία εξαιτίας της ομίχλης. Στα βόρεια της χώρας, το Νέο Δελχί και τα κρατίδια Τζαμού, Κασμίρ και Χιμακάλ Πραντές στα Ιμαλάια, επίσης πλήττονται από κύμα ψύχους.\nΣτην πρώτη αναμέτρηση των δύο ομάδων για το 2013, ο Αρης κατάφερε να πάρει σπουδαία νίκη επί του Πανιωνίου με 2-1 στο «Κλεάνθης Βικελίδης», σε αγώνα για την 16η ημέρα του πρωταθλήματος ΟΠΑΠ της Σούπερ Λίγκας.\nana2html v2.01 run on Sunday, 6 January 2013 - 15:30:26 UTC


Το Whole Pets World είναι μία εταιρεία με πολυετή εμπειρία στο χώρο της προσφοράς προϊόντων και υπηρεσιών για κατοικίδια. Πρωταρχικό μας κίνητρο είναι η αγάπη και η τρυφερότητα προς τα κατοικίδια και είναι ο βασικός λόγος για τον οποίο προσπαθούμε συνεχώς να βελτιωνόμαστε. Προσπαθούμε πάντα να προσφέρουμε υπηρεσίες αντάξιες των μικρών μας φίλων και φυσικά της εμπιστοσύνης που μας έχετε επιδείξει όλα αυτά τα χρόνια εσείς, οι ιδιοκτήτες τους.\nΣτο πλαίσιο αυτής της συνεχούς προσπάθειας για βελτίωση, ξεκινήσαμε το πρωτοποριακό online shop wpw.gr, το οποίο αποτελεί το ηλεκτρονικό μας κατάστημα. Ο σκοπός του διαδικτυακού μας τόπου είναι η παροχή μεγάλης γκάμας προϊόντων σε πολύ ανταγωνιστικές τιμές, καθώς και η άνετη και εύκολη εξυπηρέτησή σας.\nΤο online shop μας είναι απλό στη χρήση, άμεσο και διασφαλίζει την απόλυτη ασφάλεια όλων των συναλλαγών.\nΣτον ιστότοπό μας θα βρείτε όλες τις λύσεις για τη φροντίδα και την περιποίηση των κατοικιδίων σας, μια μεγάλη γκάμα σε διατροφικά είδη και αξεσουάρ, καθώς και μεγάλη ποικιλία από μικρά χαριτωμένα κατοικίδια.\nΈχουμε την πεποίθηση ότι η ποιότητα των προϊόντων μας, οι οικονομικές τιμές μας και η άμεση παράδοση στο χώρο σας θα σας αφήσουν απόλυτα ικανοποιημένους.


Εφιαλτικά σενάρια με Μόσιαλο στο υπουργείο Υγείας; - Onmed.gr\nΤι θα πρέπει να αναμένουμε, λοιπόν, αν παρ' ελπίδα επαληθευτούν τα σενάρια για το υπουργείο Υγείας; Νέες συγχωνεύσεις νοσοκομείων και κλινικών, οι οποίες θα επιτείνουν τη δυσκολία πρόσβασης των πολιτών σε δημόσιες υπηρεσίες δευτεροβάθμιας υγείας.\n«Άμεση συγχώνευση των κλινικών στις μεγάλες νοσοκομειακές μονάδες. Είναι παράλογο να έχουμε 2.000 κλινικές σε σχεδόν 130 νοσοκομεία. Εξίσου παράλογο είναι να υπάρχουν 3 και 4 μικρά νοσοκομεία σ' έναν νομό, αλλά το 80% των περιστατικών να φεύγει και να πηγαίνει σε πανεπιστημιακά νοσοκομεία άλλων περιοχών. Δεν βρισκόμαστε στη δεκαετία του '50, τότε που δεν υπήρχαν δρόμοι και οι αποστάσεις ήταν μεγάλες» έγραφε στην εφημερίδα «Τα Νέα» το Νοέμβριο του 2013. Λέει δηλαδή, ότι θα μειωθούν πολύτιμα κρεβάτια σε νοσοκομεία των μεγάλων πόλεων, ενώ οι κάτοικοι της επαρχίας θα διανύουν μεγάλες αποστάσεις για να νοσηλευτούν, αφού τώρα έχουν δρόμους!\nΕπίσης, επιθυμεί να μπει «κόφτης» στους εισακτέους σε σχολές υγείας, καθώς «έχουμε πολύ περισσότερους γιατρούς, δικηγόρους, φαρμακοποιούς, αρχιτέκτονες, ταξιτζήδες από ό,τι έχει οποιαδήποτε άλλη χώρα στον κόσμο ανά 1.000 κατοίκους».\nΜάλιστα, οι αξιολογήσεις για τους νέους επιστήμονες θα ξεκινούν αμέσως μετά το πτυχίο, με στόχο στο ΕΣΥ να μπαίνουν όλο και λιγότεροι υγειονομικοί. Άλλωστε, περιμένει τα επόμενα χρόνια να συνταξιοδοτηθούν μαζικά χιλιάδες γιατροί του ΕΣΥ, οι θέσεις των οποίων από τα μέχρι στιγμής μνημονιακά δεδομένα δεν θα αναπληρωθούν στο σύνολό τους.


31 Ιουλίου 2021 - 10:12\nΤην ανάγκη εμβολιασμού των παιδιών ηλικίας 12 ετών και άνω, τονίζει η παιδιατρική εταιρεία Κύπρου.\nΤο 20% των κρουσμάτων αφορούν παιδιά 12 ετών και άνω , δήλωσε ο αντιπρόεδρος της παιδιατρικής εταιρείας Κύπρου Αργύρης Αργυρίου.\nΜιλώντας στο Τρίτο τόνισε ότι ο εμβολιασμός θα πρέπει να γίνεται για να προστατευθούν τα ίδια τα παιδιά, αλλά και για να κτιστεί μεγαλύτερο τείχος ανοσίας έναντι του ιού.\nΑναφερόμενος στις παρενέργειες των εμβολίων είπε ότι αυτές είναι ήπιες και συνηθισμένες. Ωστόσο, πρόσθεσε, σε πολύ σπάνιες περιπτώσεις παρατηρούνται περιστατικά περικαρδίτιδας και μυοκαρδίτιδας με συχνότητα ένα περιστατικό στις 100 χιλιάδες.\nΟ κύριος Αργυρίου χαρακτήρισε λανθασμένο και παραπλανητικό τον ισχυρισμό κάποιων ότι το εμβόλιο προκαλεί στειρότητα και αυτισμό και κάλεσε τον κόσμο να εμπιστευθεί την επιστήμη και να ενημερώνεται από έγκυρες πηγές.\nΠαράλληλα τόνισε ότι ο εμβολιασμός των παιδιών έχει αρχίσει εδώ και μήνες στην Αμερική και σε άλλες χώρες της Ευρώπης με πολύ καλά αποτελέσματα.\nΗ διευθέτηση ραντεβού για εμβολιασμό των παιδιών θα γίνεται μέσω της πύλης εμβολιασμού από την Δευτέρα στις 7 και 30 το πρωί.\nΑπαραίτητη είναι η προσκόμιση εντύπου συγκατάθεσης το οποίο θα πρέπει να είναι υπογεγραμμένο και από τους δύο γονείς.


Απόλλων Σμύρνης – Ατρόμητος: «Ελαμψε» και τον άφησε με «άδεια χέρια» - Santorinisport.gr\n13/02/2021 | 21:40\nΑπόλλων Σμύρνης – Ατρόμητος: «Ελαμψε» και τον άφησε με «άδεια χέρια»\nΟ Γιώργος Παράσχος έφτασε τα 902 παιχνίδια στην πρώτη κατηγορία και είδε τον Απόλλωνα Σμύρνης να νικάει με σχετική ευκολία τον Ατρόμητο (2-1) – Πρώτο εντός έδρας “τρίποντο” μετά από 4 μήνες! Απογοητεύουν οι Περιστεριώτες, που γνώρισαν δεύτερη σερί ήττα και είδαν την «Ελαφρά Ταξιαρχία» να πλησιάζει στο -3.\nΜπαίνει στον αγωνιστικό χώρο να παίξει ποδόσφαιρο, δεν φοβάται κανέναν αντίπαλο και… κερδίζει τις εντυπώσεις και βαθμούς. Ο Απόλλων Σμύρνης έπαιξε και πάλι χωρίς άγχος και νίκησε τον Ατρόμητο στο «Γ. Καμάρας» με 2-1.\nΟ Απόλλων Σμύρνης έδειξε καλύτερο πρόσωπο στο πρώτο μέρος του αγώνα, προσπάθησε να παίξει οργανωμένα και να «χτίσει» σωστά τις επιθετικές του προσπάθειες, σε αντίθεση με τον Ατρόμητο που έψαξε την ευκαιρία, να βγει στην κόντρα επίθεση και στο ανοικτό γήπεδο.\nΤο σουτ του Ίσραελ Κολ (7’) βρήκε σε ετοιμότητα τον Χρήστο Μανδά, με τον τερματοφύλακα του Ατρόμητου να έχει απάντηση και στη σέντρα-σουτ του Δήμου Μπαξεβανίδη (11’). Στην απέναντι εστία, ο Αμίρ Αγκάγιεφ (8’) αστόχησε από πλεονεκτική θέση ενώ ο Χάρης Χαρίσης (18’) σημάδεψε πολύ ψηλά σε προσπάθειά του εκτός περιοχής.\nΟι γηπεδούχοι κατάφεραν να πάνε στα αποδυτήρια προηγούμενοι με 1-0. Η όμορφη συνεργασία ανάμεσα σε Μπαξεβανίδη και Μπεντινέλι στο 42’, έδωσε την ευκαιρία στον Βραζιλιάνο να νικήσει τον Μανδά με ψύχραιμο πλασέ.\nΟ Αγκάγιεφ σπατάλησε, όμως, και πάλι την καλύτερη ευκαιρία, πλασάροντας πολύ ψηλά στο 54’ έπειτα από φάουλ του Χουάν Μουνίθ. Δέκα λεπτά μετά, από την όμορφη ενέργεια του Λάζαρου Χριστοδουλόπουλου, ο Γιώργος Μανούσος δεν μπόρεσε από πλάγια θέση να βρει δίχτυα.\nΑφού δεν ήρθε η ισοφάριση, είχαμε το 2-0 για την «Ελαφρά Ταξιαρχία» στο 67’. Ο Κολ ξέφυγε από τον Δημήτρη Γούτα, πάσαρε στον Αμπιόλα Ντάουντα και ο τελευταίος με δεξί διαγώνιο σουτ έστειλε την μπάλα στα δίχτυα του Μανδά. Ο Ατρόμητος δεν τα παράτησε, αλλά ο Βέρχουλστ έδιωξε εντυπωσιακά σε κόρνερ το σουτ του Χουάν Μουνίθ στο 88’. Ο Βέλγος τερματοφύλακας δεν μπόρεσε να κάνει κάτι στο 90’ στην προσπάθεια του νεοεισελθόντα Μαυρομάτη, ο οποίος διαμόρφωσε το τελικό 2-1.


Όχι επέκταση, αλλά κλείσιμο\nΣτις 22 Νοεμβρίου, θα είναι για τελευταία ημέρα ανοικτό το κατάστημα της Πανελλήνιας Τράπεζας στην Κομοτηνή, το οποίο θα μεταφέρει τις υπηρεσίες του στην Ξάνθη. Η Πανελλήνια είναι η τράπεζα ομπρέλα των ελληνικών συνεταιριστικών τραπεζών και όπως φαίνεται δεν άντεξε το κόστος της λειτουργίας της και στην Κομοτηνή. Και να σημειωθεί ότι πριν δυο-τρία χρόνια, στόχος της Συνεταιριστικής Τράπεζας Έβρου ήταν να ονομαστεί σε Θράκης και να επεκταθεί σε Ροδόπη και Ξάνθη. Ε, ναι, δύσκολη εποχή για όλες το τραπεζικό σύστημα.\nΈκανα την τρίχα, τριχιά\nΈγιναν επεισόδια στην δυναμική συγκέντρωση κατά των χρυσωρυχείων την Κυριακή στο Πέραμα Έβρου; Ναι ένα μικροεπεισόδιο που κράτησε λίγα λεπτά, αλλά έγινε αφορμή να στηθεί ολόκληρο τηλεοπτικό παράθυρο στον γειτονικό νομό και επαναλαμβανόμενο ήταν σαν να ξεπέρασε σε ένταση και σοβαρότητα όσα έγιναν πρόσφατα στην Χαλκιδική. Η εταιρεία χρυσού είναι αποφασισμένη να σκάψει τη Θρακική γη και ευτυχώς και οι κάτοικοι της είναι αποφασισμένοι να το αποτρέψουν. Είναι δε προφανές ποιοι (και πολιτικοί-κομματικοί φορείς) …αλλαξοπίστησαν και τώρα πατρονάρουν την επένδυση των χρυσοθήρων. Ο αγώνας θα συνεχιστεί για ένα και μόνο λόγο. Επτά χιλιάδες τόνοι κυανίου θα έρθουν στην περιοχή μέσα σε δέκα χρόνια. Αισθάνεται κανείς ασφαλής;\nΒρήκε τον ρόλο του\nΤο Χρηματοοικονομικό Φόρουμ Θράκης σε συνέχεια των δράσεων του για την προώθηση των τοπικών προϊόντων της περιοχής, εκθέτει στο Τελλόγλειο Ίδρυμα Τεχνών Α.Π.Θ. τη νέα μεταξωτή συλλογή ενδυμάτων με τίτλο: «Η Αρσινόη της Θράκης». Επιτέλους το Φόρουμ βρήκε τον ρόλο του και μπορεί να συμβάλει στην ανάπτυξη της περιοχής. Τώρα που ασχολείται με την pret a porter και όχι με τις Ειδικές Οικονομικές Ζώνες, Τις οποίες ΕΟΖ τις έστειλε αδιάβαστες ο αρμόδιος υπουργός και γλυτώσαμε στη Θράκη από αυτό τον εφιάλτη.\nΈνα νησί πολύ μακριά\nΕπιστολή στον υπουργό Εσωτερικών Ευριπίδη Στυλιανίδη απέστειλε ο Δήμαρχος Σαμοθράκης Γιώργος Χανός γνωστοποιώντας του ότι ο Δήμος Σαμοθράκης είναι υποχρεωμένος «να σταματήσει τη λειτουργία υπηρεσιών του», καθώς τα χρήματα του δήμου είναι δεσμευμένα λόγω των διαφορών με εργολάβο. Και πώς να μη συμβαίνουν όλα αυτά όταν η δημιουργία του δήμου Σαμοθράκης ήταν ένα από τα λάθη του «Καλλικράτη». Ένα νησί πολύ μακριά από την ηπειρωτική χώρα το οποίο από μόνο του δύσκολα να σταθεί και θα έπρεπε να συνενωθεί με την Αλεξανδρούπολη. Εντωμεταξύ, να μη ξεχνάμε και το καράβι ου θα έβαζε ο δήμος Αλεξανδρούπολης με χρηματοδότηση από πρόγραμμα ώστε να βελτιώσει την ακτοπλοϊκή επικοινωνία, με το νησί αλλά και με άλλους προορισμούς, όπως Μαρώνεια, Λήμνος, Ίμβρος. Δυστυχώς αυτό το νησί είναι μακριά από την στεριά, σε αντίθεση με το άλλο νησί της Περιφέρειας, την Θάσο. Και αυτή η απόσταση του δυσκολεύει την ζωή.\nΔεν τους μετράμε καλά\nΜε αφορμή τη συμπλήρωση τριών μηνών από την ημέρα εφαρμογής της επιχείρησης «Ξένιος Ζευς», ανακοινώθηκαν τα αποτελέσματα που έχουν σημειωθεί στο ευρύτερο κέντρο της Αθήνας. Μέχρι στιγμής, από τους αστυνομικούς ελέγχους προσήχθησαν 48.402 αλλοδαποί και συνελήφθησαν 3.668, γιατί δεν πληρούσαν τις νόμιμες προϋποθέσεις παραμονής στη χώρα. Είναι προφανές ότι κάτι δεν πάει καλά. Τρεις μήνες επιχειρήσεων στην Αθήνα και μόλις 3.668 οι λαθρομετανάστες, χωρίς χαρτιά. Πολύ λίγοι για να δικαιολογηθεί ο ντόρος από την παρουσία τους στην Ελλάδα. Είτε δεν τους μετράμε είτε συμβαίνει κάτι που δεν το γνωρίζουμε.\nΑγαπητός στο στράτευμα και καλός υπουργός\nΗ αλήθεια είναι πως ποτέ δεν ήταν τόσο γεμάτη ναι αίθουσα στη Θράκη όσο αυτή του ξενοδοχείου στην Αλεξανδρούπολη, όπου το βράδυ της Τρίτης έγινε η παρουσίαση του νέου βιβλίου του επίτιμου αρχηγού ΓΕΣ Φράγκου Φραγκούλη, «Ποια Τουρκία; Ποιοι Τούρκοι;». Ο Φράγκος Φραγκούλης ήταν ιδιαίτερα αγαπητός στα στελέχη του στρατού, ενώ και ως υπουργός Άμυνας, δεν τα πήγε άσχημα, αντιθέτως πολύ καλά. Ε, ίσως, λέμε, για αυτό στη Αθήνα του έβγαλαν το φασούλι ότι ετοίμαζε κίνημα. Τον έκαψαν, αν είχε κατά νου να ασχοληθεί με την πολιτική. Στο κόμμα που θα πήγαινε, θα του έφερνε 3-4 εκατοστιαίες μονάδες στις εκλογές.\nΌχι κότες… πάπιες\nΌτι δεν κατάφεραν να κάνουν διαμαρτυρόμενοι εργαζόμενοι και φορείς, κατάφεραν να το κάνουν μερικές πάπιες, οι οποίες διέκοψαν την κυκλοφορία στη διασταύρωση της Εγνατίας οδού προς το Μάιστρο και το αεροδρόμιο της Αλεξανδρούπολης. Οι διερχόμενοι οδηγοί σταμάτησαν, επιτρέποντάς την ασφαλή διέλευση στις πάπιες, αλλά για να φύγουν από το οδόστρωμα, χρειάστηκε η επέμβαση αστυνομικών. Να σημειώσουμε εδώ ότι η παρακώλυση κυκλοφορίας στην Εγνατία, αποτελεί αυτόφωρο αδίκημα, αλλά οι αστυνομικοί έκαναν μια εξαίρεση για τα συμπαθή πτηνά, απλώς συγκεντρώνοντας τα. Οι μέρες της ελευθερίας τους παρόλα αυτά μάλλον είναι μετρημένες, αφού απέδρασαν από τοπικό κοτέτσι, και θα επιστρέψουν σε αυτό. Τουλάχιστον επέδειξαν περισσότερη αποφασιστικότητα από πολλούς που απείλησαν ότι θα κλείσουν την Εγνατία, αλλά τελικά δεν έκαναν τίποτα…\nΣβήνουν το Ελληνικό στοιχείο στην Πόλη\n«Επείγουσα απαλλοτρίωση» θα πραγματοποιηθεί στις ιστορικές συνοικίες της Πόλης, Φανάρι - Μπαλατά Αϊβάνσαραϊ από την Τουρκική Κυβέρνηση, η οποία με το πρόσχημα του εξωραϊσμού και της αναβάθμισης των περιοχών αυτών, θα «λεηλατησει» και τα τελευταία κτίσματα των Ελλήνων της Κωνσταντινούπολης. Με την απόφαση αυτή θα απαλλοτριωθούν όλα τα ακίνητα χωρίς την έγκριση των ιδιοκτητών και στο τίμημα που θα ορίσει το κράτος. Η κ. Τσιγντέμ Σαχίν που είναι εκπρόσωπος Τύπου του Συνδέσμου των κατοίκων Φαναρίου - Μπαλατά Αϊβάνσαραϊ, δήλωσε ότι οι κάτοικοι είναι αποφασισμένοι να αγωνιστούν και να προσβάλουν με κάθε ένδικο μέσο την απόφαση της κυβέρνησης. Η απόφαση αυτή τονίζει θέτει σε κίνδυνο τη ζωή και την περιουσία των κατοίκων της περιοχής. Επεσήμανε ότι η απόφαση είναι καθαρά πολιτική, γιατί δεν συντρέχει καμία από τις προϋποθέσεις που προβλέπει η νομοθεσία για την εφαρμογή της «επείγουσας απαλλοτρίωσης». Είναι περίεργο πως μια κυβέρνηση που κόπτεται τόσο για τα δικαιώματα πολιτών μιας γειτονικής χώρας, δεν δίνει δεκάρα για τα δικαιώματα της δικής της.


Δραγασάκης :«Το εθνικό μας ….χρέος στη συναίνεση» | ΣΥΡΙΖΑ | ΕΥΔΑΠ\nFiled Under Γιάννης Δραγασάκης, Δημόσια Αγαθά, Δημόσιο χρέος\nΟμιλία στην εκδήλωση με θέμα: «Το εθνικό μας ….χρέος στη συναίνεση»\n&lt;img style=’margin-top:9px’ src=»http://ecoleft.gr/wp-content/plugins/sociable/images/more.png»&gt;\n&lt;img style=» src=»http://ecoleft.gr/wp-content/plugins/sociable/images/option1/32/vuible.png»&gt;\n&lt;img onclick=»hide_sociable(‘posttop-29713’,true)» title=»close» src=»http://ecoleft.gr/wp-content/plugins/sociable/images/closelabel.png»&gt;\n&lt;img class=»alignleft size-thumbnail wp-image-29471″ src=»http://ecoleft.gr/wp-content/uploads/2014/07/16577_1_01395997802-150×150.jpg» alt=»16577_1_01395997802″ width=»150″ height=»150″ /&gt;http://www.dragasakis.gr/\nΟΜΙΛΙΑ στην εκδήλωση – συζήτηση που διοργάνωσε το «ΔΙΚΤΥΟ» με θέμα: «Το εθνικό μας ….χρέος στη συναίνεση»\nΕυχαριστώ για την πρόσκληση να συμμετάσχω στη σημερινή συζήτηση για το χρέος. Κρίνοντας από τη θεματολογία της συζήτησης αλλά και από όσα ήδη ακούστηκαν δεν μπορώ να μην σημειώσω ορισμένες θετικές, κατά τη γνώμη μου, μετατοπίσεις σε σχέση με το κλίμα που επικρατούσε ως τώρα γύρω από το ζήτημα του δημόσιου χρέους και της ανάγκης ουσιαστικής μείωσής του.\nΕπειδή το καλοκαίρι προμηνύεται «θερμό», θα προτάξω τα καλά νέα, διότι υπάρχουν και καλά και κακά νέα.\nΠροσωπικά θεωρώ σημαντική πρόοδο το ότι σχεδόν καθολικά πλέον αναγνωρίζεται πως η ρύθμιση του δημόσιου χρέους συνιστά προαπαιτούμενο της εξόδου από την κρίση και όχι παρεπόμενό της. Και συνιστά πρόοδο διότι σε περίπτωση που είχαμε υιοθετήσει τη θέση αυτή ήδη από την περίοδο 2009-2010, ίσως σήμερα να μην βρισκόμασταν εδώ που είμαστε. Δεύτερον, επειδή ο ΣΥΡΙΖΑ έχει υποφέρει χρόνια τώρα απλά και μόνο γιατί υποστηρίζει πως το χρέος δεν είναι βιώσιμο και πρέπει να διεκδικηθεί το «κούρεμά» του. Από αυτή την άποψη λοιπόν εκτιμώ ως θετικό το γεγονός ότι σήμερα αναγνωρίζεται από ευρύτερες δυνάμεις ότι το χρέος δεν είναι βιώσιμο.\nΚατά την άποψή μου, το δεύτερο καλό νέο είναι η συνειδητοποίηση του γεγονότος ότι η ρύθμιση του χρέους αποτελεί μία από τις προϋποθέσεις εξόδου από την κρίση, δεν είναι όμως πανάκεια. Να το πω αλλιώς. Η ρύθμιση του χρέους, ακόμη και η διαγραφή του, δεν αναιρεί την ανάγκη ριζικών μεταρρυθμίσεων και μετασχηματισμών που πρέπει να πραγματοποιηθούν. Αντίθετα, για να επιτύχει η όποια ρύθμιση του χρέους, και αυτή να μεταφραστεί σε όφελος του λαού, πρέπει να συνοδευτεί από ένα σχέδιο ανάκτησης δικαιωμάτων και δημόσιων αγαθών καθώς και ανακατανομής των βαρών και αναδιανομής του πλούτου υπέρ του λαού.\nΤρίτο καλό νέο, το οποίο ίσως προκύπτει και εξαιτίας των δύο προηγούμενων, είναι ότι η κοινωνία, στη μεγάλη πλειοψηφία της, είναι έτοιμη να στηρίξει μία διεκδίκηση, μία διαπραγμάτευση για το χρέος υπό τον όρο ότι αυτή θα συνοδεύεται ή θα εντάσσεται σ’ ένα ευρύτερο σχέδιο που στόχο θα έχει όχι τη συνέχιση της μνημονιακής πολιτικής με τα ίδιο ή άλλο όνομα, αλλά την ανατροπή όλων εκείνων των μέτρων που εκθεμελίωσαν δικαιώματα, κατέστρεψαν ζωές και έπληξαν βάναυσα την κοινωνία και τις προοπτικές της.\nΤο άλλο καλό νέο μας έρχεται από την Ευρώπη. Οι συσχετισμοί στην Ευρώπη παραμένουν αρνητικοί συνολικά. Και μάλιστα η ενίσχυση της ακροδεξιάς σε ορισμένες χώρες συνιστά σήμα κινδύνου. Όμως έχουμε και ορισμένες θετικές επιμέρους εξελίξεις.\nΕνθαρρυντική είναι η συνειδητοποίηση, σε χώρους ακαδημαϊκούς και κινηματικούς, του γεγονότος ότι το πρόβλημα του χρέους δεν αφορά μόνο στην Ελλάδα, αλλά έχει πανευρωπαϊκή διάσταση, γι’ αυτό και είναι επιβεβλημένη η ρύθμισή του σε αυτό το επίπεδο με όρους αμοιβαιοποίησης. Θα σημείωνα εδώ τις προτάσεις των κυρίων Βαρουφάκη, Χόλλαντ, Γκαλμπρέιθ, καθώς και την πρόταση των Wyplosz και Paris, στην οποία αναφέρθηκε ήδη ο κ Σαχινίδης. Η σημασία των προτάσεων αυτών έγκειται στο ότι αποδεικνύουν πως υπάρχουν λύσεις, ακόμη και χωρίς την αλλαγή των συνθηκών. Όμως δεν υπάρχει η πολιτική βούληση για να εφαρμοστούν ίσως γιατί ορισμένοι θέλουν να χρησιμοποιείται το χρέος ως μόνιμος μηχανισμός πίεσης.\nΕπανερχόμενοι στις εξελίξεις στην Ευρώπη, πρέπει να σημειώσουμε επίσης μια μικρή αλλά ουσιώδη άνοδο της Αριστεράς, ενώ παράλληλα, φαίνεται να συνειδητοποιείται ότι οι κυρίαρχες πολιτικές οδηγούν την Ευρώπη σε αδιέξοδο. Υπό αυτούς τους όρους, οι προτάσεις για ένα σύγχρονο New Deal δεν αφορούν μόνο στην Ελλάδα ή σε κάποιες χώρες του Νότου, αλλά αποτελούν προϋποθέσεις για τη βιώσιμη ανάπτυξη στην Ευρώπη.\nΥπάρχουν όμως και αρνητικά νέα. Αναφέρθηκα ήδη στην άνοδο της ακροδεξιάς στην Ευρώπη και στα αδιέξοδα στα οποία οδηγεί η παρατεταμένη λιτότητα. Ειδικά στην Ελλάδα, σε αντίθεση με όσα λέγονται από την κυβέρνηση, δεν βρισκόμαστε σε πορεία εξόδου από την κρίση. Αυτό που ζούμε είναι μια μετάσταση της κρίσης. Σε κάποιους τομείς παρατηρείται μια βελτίωση. Ο τρόπος όμως που επήλθε αυτή η βελτίωση μεταφέρει την κρίση σε άλλες εστίες. Όταν για παράδειγμα στον Προϋπολογισμό τίθεται όριο για τις δαπάνες κοινωνικής ασφάλισης (2,5%), ενώ η ανεργία εκτινάσσεται και διαλύει τα οικονομικά των ταμείων, τότε η κρίση βεβαίως μετασχηματίζεται σε κρίση της κοινωνικής ασφάλισης. Και αυτή είναι όντως μια νέα εστία της κρίσης σήμερα.\nΤο δεύτερο κακό νέο είναι ότι έχουμε μια κυβέρνηση η οποία καταφεύγει σε μια μορφή όψιμου θατσερισμού. Ο όψιμος θατσερισμός είναι πιο επικίνδυνος από τον “κλασικό” διότι στερείται επιχειρημάτων. Δεν μπορεί να καλλιεργήσει αυταπάτες. Δεν μπορεί να πει «ιδιωτικοποιώ τη ΔΕΗ για να έχω φτηνό ρεύμα», διότι έχει αποδειχθεί με στοιχεία τι έγινε όπου ιδιωτικοποιήθηκε η ενέργεια. Γι’ αυτό και το μόνο του όπλο είναι ο αυταρχισμός. Γι’ αυτό και είναι τόσο επικίνδυνος.\nΒρισκόμαστε σε ένα σημείο που μπορούμε και πρέπει να κάνουμε επιλογές. Δεν υπάρχει χρόνος για χάσιμο. Εμείς πιστεύουμε ότι για την αναγκαία διαπραγμάτευση χρειάζεται κυβέρνηση με νωπή λαϊκή εντολή, με ευρεία κοινωνική και πολιτική στήριξη. Μία κυβέρνηση που να πιστεύει σε άλλη πολιτική. Διαφορετικά δεν θα μπορεί να διαπραγματευθεί ακριβώς στη βάση του εναλλακτικού σχεδιασμού.\nΓιατί όμως είναι αναγκαία μια κυβέρνηση με νωπή εντολή και χωρίς μνημονιακές δεσμεύσεις; Πρώτον, ο ΣΥΡΙΖΑ δεν μπορεί να αποδεχθεί ως δεδομένα όσα έγιναν στη χώρα. Δεν μπορεί να αποδεχτεί την αρχή ό γέγονε, γέγονε. Είμαστε καθαροί σ’ αυτό. Με επιστολές του προέδρου του ΣΥΡΙΖΑ στους κυρίους Μπαρόζο και Ντράγκι, αλλά και στις συνομιλίες που έχουν γίνει με αξιωματούχους στο εξωτερικό, έχουμε δηλώσει καθαρά ότι δεν συμφωνούμε με όσα γίνονται στην Ελλάδα. Υπάρχει και το ζήτημα των ευθυνών. Κάποια στιγμή, ακόμη και ο κ. Σόιμπλε μίλησε για ευθύνες των ελληνικών ελίτ. Συμφωνούμε με τον κύριο Σόιμπλε ότι φταίνε κυρίως οι ελληνικές ελίτ για όσα έχουν γίνει και γίνονται, αλλά φταίνε μόνο οι ελληνικές ελίτ; Οι ευρωπαϊκές είναι αμέτοχες; Για εμάς υπάρχουν ευθύνες και σε ευρωπαϊκούς θεσμούς. Άρα εμείς θα διαπραγματευθούμε και θα δεσμευτούμε για αυτά που στο όνομα του λαού και σε συμφωνία μαζί του θα συμφωνήσουμε.\nΡήξεις και συναινέσεις για νέα κοινωνικά συμβόλαια\nΣ’ αυτό το σημείο θα ήθελα να κάνω ένα σχόλιο σε ό,τι αφορά την ανάγκη συναινέσεων στην οποία αναφέρθηκαν προηγούμενα η κυρία Διαμαντοπούλου και άλλοι ομιλητές. Αρχίζω με την ευρωπαϊκή διάσταση του θέματος διότι ετέθη ένα συναφές ερώτημα από τον κύριο Τσακλόγλου. Εάν π.χ. οι Γερμανοί ή οι Φινλανδοί ή άλλοι λαοί θεωρούν ότι δεν πρέπει να υποβληθούν σε θυσίες για να στηρίξουν το ευρώ, αυτό σημαίνει ότι η Ευρώπη έχει πρόβλημα νομιμοποίησης και πρέπει να επανιδρυθεί σε νέες βάσεις. Αυτό το πρόβλημα δεν θα το λύσουμε εμείς υποχωρώντας σε θέσεις που θα πλήττουν τη δυνατότητα αναπαραγωγής και ύπαρξης της κοινωνίας. Εμείς δεν θα βοηθήσουμε το ευρώ διαλύοντας την κοινωνία. Θα βοηθήσουμε προβάλλοντας τα εύλογα επιχειρήματά μας, γιατί αυτό που ζητάμε είναι αναγκαίο όχι μόνο από την άποψη των δικών μας ιδιαίτερων εθνικών και λαϊκών συμφερόντων, αλλά γιατί είναι αναγκαίο για την ίδια την Ευρώπη και την προοπτική της.\nΣε ό,τι αφορά τώρα στην ελληνική διάσταση, να επισημάνω ότι στην Ελλάδα υπήρχε συναίνεση. Επί 20 χρόνια είχαμε έναν συναινετικό δικομματισμό. Τώρα χρειαζόμαστε μια διαφορετική συναίνεση για να ανατρέψουμε τα αποτελέσματα αυτού του δικομματισμού. Και αυτό κάνει ο λαός. Αποσυνθέτοντας τα παλιά κόμματα, αποσυνθέτει τις παλιές συναινέσεις. Διότι με μια έννοια ήταν “εξαγορασμένες συναινέσεις”. Συγκροτούνταν στη βάση του δημόσιου χρέους και στηρίζονταν σε κοινωνικά συμβόλαια που έχουν καταρρεύσει. Άρα, ναι, επιδιώκουμε συναίνεση για τη δημιουργία νέων κοινωνικών συμβολαίων τα οποία θα μας πηγαίνουν μπροστά και δεν θα αποσκοπούν στη συντήρηση ενός συστήματος το οποίο έχει καταρρεύσει.\nΤι διεκδικούμε – Οι προτάσεις μας\nΝα έρθω τώρα στις προτάσεις, μάλλον να επιχειρήσω τη σκιαγράφηση αυτού που θα μπορούσαμε να ονομάσουμε ως διεκδικήσιμους στόχους. Ζητούμενο είναι βέβαια μια ριζική λύση. Μια λύση η οποία δεν θα μετακυλύει το πρόβλημα στο μέλλον, αλλά θα δημιουργεί συνθήκες μιας πραγματικής επανεκκίνησης. Τούτο σημαίνει λύση στο πρόβλημα του συσσωρευμένου χρέους, αλλά και σε εκείνο της χρηματοδότησης της ανάκαμψης. Μια τέτοια λύση κατά την άποψή μας -το λέει και το Συνέδριο του ΣΥΡΙΖΑ- μπορούμε να βρούμε μόνο σε ευρωπαϊκή κλίμακα. Όχι μόνο για το λόγο που σωστά αναφέρθηκε, ότι δηλαδή δεν μπορούμε να βρούμε λύσεις στο πρόβλημα του χρέους χωρίς λύση στο πρόβλημα της ανάπτυξης, αλλά και διότι το χρέος είναι πανευρωπαϊκό πρόβλημα. Άρα δεν μπορούμε να διεκδικήσουμε λύση ριζική, να πάμε π.χ. το χρέος στο 60%, όπως απαιτεί η Συνθήκη του Μάαστριχτ, αν ταυτόχρονα δεν λυθεί το πρόβλημα και για την Ιταλία, για το Βέλγιο, για την Ισπανία και μια σειρά από άλλες χώρες. Ακριβώς γι’ αυτό εμείς υποστηρίξαμε το αίτημα αυτό, στην αρχή μόνοι, αλλά πλέον βλέπουμε να κερδίζει έδαφος βαθμιαία σ’ όλη την Ευρώπη.\nΕπιτρέψτε μου τώρα ένα σχόλιο για το ρεαλισμό. Υπάρχουν στιγμές στην ιστορία που τα κριτήρια του τι είναι ρεαλιστικό και τι όχι ανατρέπονται. Το να ζητάει κανείς σήμερα λύσεις μέσα σε ένα σύστημα που έχει ξεπεραστεί δεν είναι ρεαλιστικό. Βεβαίως δεν σημαίνει πως ό,τι προτείνει κανείς μπορεί να το πετύχει εύκολα. Αλλά η συζήτηση αυτή έχει νόημα στο έδαφος της αναγκαίας στρατηγικής που απαντά με τρόπο δίκαιο και αποτελεσματικό σε ένα πρόβλημα. Από τα πολλά που θα μπορούσαν να λεχθούν στο σημείο αυτό περιορίζομαι στο ιστορικό παράδειγμα του Κέυνς που το 1919, μετά τον πρώτο παγκόσμιο πόλεμο, πρότεινε την αμοιβαία διαγραφή όλων των χρεών ως προϋπόθεση για την εμπέδωση της ειρήνης στην Ευρώπη. Η πρόταση του Κέυνς βεβαίως δεν υλοποιήθηκε αλλά ούτε η ειρήνη εμπεδώθηκε. Άρα και σήμερα πρέπει να δούμε ποιο είναι το αναγκαίο και να συζητήσουμε βεβαίως πώς το αναγκαίο θα μπορέσει να γίνει και εφικτό.\nΕπανερχόμενοι στο αρχικό ερώτημα, είναι προφανές ότι μια ευρωπαϊκή λύση για το πρόβλημα του χρέους μπορεί να υπάρξει εφόσον οι συσχετισμοί και οι λαοί, πρωτίστως αυτοί που υποφέρουν περισσότερο, μπορούν να την επιβάλλουν. Σε διαφορετική περίπτωση, οι όποιες λύσεις θα έχουν έναν ενδιάμεσο ή μεταβατικό χαρακτήρα. Ακόμη και αν δεν συνιστούν ριζική λύση θα πρέπει να κινούνται προς αυτήν, να την προετοιμάζουν.\n1. Μείωση του παλιού χρέους και της δαπάνης εξυπηρέτησής του, με όλα τα πρόσφορα μέσα, όπως επιμήκυνση, μείωση επιτοκίου, διαγραφή κλπ.\n2. Ρήτρα ανάπτυξης. Πρέπει να συνδέσουμε την εξυπηρέτηση του όποιου υπόλοιπου χρέους με την αύξηση του ονομαστικού ΑΕΠ. Θα πληρώνουμε εφόσον έχουμε ανάπτυξη, ανάλογα με το ρυθμό αύξησης του ονομαστικού ΑΕΠ. Μια συναφή ρύθμιση πέτυχε και η Γερμανία το 1953 με τη μορφή μιας ρήτρας επί των εξαγωγών.\n3. Ενίσχυση της αναπτυξιακής διαδικασίας μ’ ένα σύνολο μέσων, χρηματοδοτικών και θεσμικών. Πέρα από τη διαγραφή του χρέους απαιτείται και μια μη δανειακή στήριξη της αρχικής ανάκαμψης.\n4. Χρήσιμο θα είναι επίσης το να εξαιρεθεί το ΠΔΕ από το έλλειμμα ή να υπάρξουν κάποιες εξαιρέσεις για κάποιο διάστημα, ώστε να διευκολυνθεί η ανάκαμψη. Όλες οι χώρες έχουν εξαιρέσεις. Αφήνω ανοικτό σκόπιμα το μέγεθος της διαγραφής του χρέους Το αφήνω σκόπιμα διότι εκείνο που ενδιαφέρει είναι το συνολικό αποτέλεσμα όλων των ρυθμίσεων συνδυασμένων μεταξύ τους. Να αναφέρω ένα υποθετικό παράδειγμα. Πρώτο σενάριο: εξασφαλίζουμε τη διαγραφή μεγάλου μέρους του συσσωρευμένου χρέους αλλά χωρίς τίποτε άλλο. Δεύτερο σενάριο: Εξασφαλίζουμε διαγραφή μικρότερου μέρους του χρέους, αλλά αυτή συνοδεύεται από μέτρα ενίσχυσης της ανάπτυξης και της απασχόλησης. Είναι φανερό ότι η επιλογή ανάμεσα στα δυο αυτά σενάρια ή άλλα συναφή θα πρέπει να γίνει αφού συνυπολογισθούν όλες οι συνέπειες και τελικό το συνολικό συνδυασμένο αποτέλεσμα των διαφορετικών λύσεων.\n5. Ρύθμιση των παράλληλων χρεών, κάτι πολύ σημαντικό κατά την άποψή μας. Και τούτο γιατί το δημόσιο χρέος είναι στην ουσία συγκοινωνούν δοχείο με το χρέος των τραπεζών προς την Ευρωπαϊκή Κεντρική Τράπεζα, με τα χρέη των πολιτών προς τις τράπεζες και το κράτος, καθώς και με το έλλειμα των ασφαλιστικών Ταμείων σε σχέση με τις υποχρεώσεις τις οποίες έχουν αναλάβει έναντι των ασφαλισμένων.\nΕπομένως πρέπει να βρεθεί λύση στο θέμα των τραπεζών, οι οποίες προς το παρόν δανείζουν τον εαυτό τους και στη συνέχεια καταθέτουν τα ομόλογα στην ΕΚΤ. Αυτή η δυνατότητα λήγει τον Μάρτιο του 2015 και πρέπει ως τότε να έχει βρεθεί λύση. Σε ό,τι αφορά στα λεγόμενα κόκκινα δάνεια έχουμε επεξεργασθεί ολοκληρωμένη πρόταση η οποία θα δοθεί σύντομα σε δημόσια διαβούλευση. Μιλάμε για έναν ενδιάμεσο φορέα στον οποίο θα μεταφερθούν τα δάνεια για να εξετασθούν ένα προς ένα με κοινωνικά κριτήρια, ώστε να συνδυασθεί η λύση τόσο για τα δάνεια των τραπεζών όσο και για τα χρέη προς το Δημόσιο και τα Ταμεία.\nΙδιαίτερα κρίσιμο είναι το θέμα των ασφαλιστικών Ταμείων. Με τις σημερινές τάσεις, το σύστημα παύει να έχει ταμειακή ισορροπία ήδη από το 2015. Άρα δεν είναι αλήθεια ότι με τις ρυθμίσεις που έγιναν θα πάμε μέχρι το 2025. Από σήμερα παράγεται έλλειμμα και αν δεν γίνει κάτι, σε 30 χρόνια το έλλειμμα αυτό θα έχει φτάσει στο 100% του ΑΕΠ. Για ποια ρύθμιση λοιπόν του χρέους μιλάμε εάν αφήνουμε τα Ταμεία να δημιουργούν ελλείμματα και δεν παίρνουμε έγκαιρα μέτρα για την ανακεφαλαιοποίηση του ασφαλιστικού συστήματος και την αύξηση των εσόδων του;\nΆρα νομίζω ότι το καθήκον που έχουμε δεν είναι να βρούμε απλά μια ρύθμιση για το συσσωρευμένο χρέος, που θα μας επιτρέψει να πάμε κάπως παραπέρα, δεν είναι απλά να μετακυλήσουμε ή ανακυκλώσουμε το πρόβλημα. Πρέπει να αντιμετωπίσουμε τις αιτίες του, να καταστρέψουμε τους μηχανισμούς της αναπαραγωγής του. Το ζητούμενο δεν είναι απλά και μόνο να δημιουργήσουμε τις συνθήκες για να ξαναβγούμε στις αγορές και να αρχίσουμε να δανειζόμαστε εκ νέου. Νομίζω ότι πρέπει να αναμετρηθούμε με ένα μοτίβο της ιστορίας μας. Το μοτίβο του δανεισμού που γίνεται υπερδανεισμός, που καταλήγει σε χρεοκοπία. Αυτή η κρίση απαιτεί αλλαγή του ρου της ιστορίας μια βαθιά ρήξη και όχι επανάλειψη ή αναπαραγωγή όσων μας έφεραν ως εδώ.\n« Η μυστική συμφωνία για ΕΥΑΘ και ΕΥΔΑΠ\nΣΥΡΙΖΑ: Τσουνάμι μέτρων για εργασιακά και ασφαλιστικό, επιτακτική η ανάγκη ανατροπής »


musiconline: 28 – 11– 2016\n- Λίγο πριν ξεκινήσει η περιοδεία των Giraffe Tongue Orchestra, του supergroup που έχει στήσει ο κιθαρίστας και co-frontman των Mastodon, Brent Hinds, με τον κιθαρίστα των Dillinger Escape Plan, Ben Weinman, και τον τραγουδιστή των Alice In Cains, William DuVall, ο πρώτος έσπασε το πόδι του.Και μάλιστα το έσπασε και με εντελώς αναπάντεχο τρόπο, ενώ πήγε να βάλει μπροστά τη μηχανή του -τουλάχιστον αυτό έγραψε στο Instagram, όπου και ανάρτησε μια φωτογραφία με το πόδι του μπανταρισμένο.\nΤο ατύχημα σίγουρα πλήττει την περιοδεία των Giraffe Tongue Orchestra, αφού ήταν να ξεκινήσει αύριο από τη Βοστόνη, ενώ δυσχεραίνει και τους Mastodon, οι οποίοι είχαν μπει στο στούντιο αυτόν τον καιρό για να αρχίσουν ηχογραφήσεις ενός νέου άλμπουμ. Οι πληροφορίες λένε πάντως ότι θα πρέπει να το περιμένουμε μέσα στο 2017.\n- Φαίνεται ότι έγινε από ατύχημα, πάντως το νέο 12ιντσο του Burial με τίτλο Young Death βρίσκεται πλέον online, ύστερα από την εμφάνισή του στο Discogs -μπορείτε να ακούσετε το ομότιτλο κομμάτι στον σύνδεσμο παρακάτω.Σύμφωνα με τις μέχρι στιγμής πληροφορίες, κόπιες πωλήθηκαν κατά λάθος στο δισκάδικο Sonic Boom του Τορόντο, στον Καναδά, στα πλαίσια των Black Friday εκπτώσεων -βρίσκοντας τον δρόμο τους ύστερα ώστε να ανέβουν και στο ίντερνετ.\nΤο Young Death δείχνει πάντως να είναι single, με b-side ένα κομμάτι ονόματι "Nightmarket". Πότε ακριβώς ήταν να βγει και τι θα γίνει τώρα, παραμένει αβέβαιο.\n- Πέρασε αρκετός καιρός από την 28η Σεπτεμβρίου, όμως τελικά ουδέν κρυπτόν κάτω από τον ήλιο: ο 16χρονος γιος της Madonna, Rocco Ritchie, συνελήφθη από την αστυνομία του Λονδίνου για ποσότητα χασίς που είχε στην τσάντα του.\nΚαθώς η είδηση αρχίζει πλέον να γίνεται γνωστή, η Madonna έβγαλε ανακοίνωση μέσω του Associated Press, στην οποία -εμμέσως, πλην σαφώς- επιβεβαιώνει τα γεγονότα. Αν και αρνείται να μπει σε λεπτομέρειες, χαρακτηρίζει την υπόθεση «οικογενειακό ζήτημα» και κάνει έκκληση προς τους δημοσιογράφους να «σεβαστούν την ιδιωτικότητά τους σε αυτήν τη στιγμή», τονίζοντας ότι αγαπά τον Rocco και θα του παρέχει «όλη τη στήριξη την οποία χρειάζεται».\n- Η ανέλπιστη μα οπωσδήποτε μεγάλη επιτυχία του "Lost On You" σε 17 χώρες -μεταξύ τους βέβαια και η δική μας, όπου δεν έχει πάψει να παίζεται στα ραδιόφωνα- οδήγησε (όπως πολλοί είχαν προβλέψει) την LP στο στούντιο. Κι έτσι τώρα, 2 χρόνια μετά το Forever For Now (Η.Π.Α. #132), η Αμερικανίδα τραγουδοποιός είναι έτοιμη να κυκλοφορήσει το 4ο της άλμπουμ.Το τελευταίο θα λέγεται βέβαια ...Lost On You και αναμένεται να βγει 9 Δεκεμβρίου από τη Warner Bros. (στην Ελλάδα θα το διανείμει η Cobalt Music, μέσω BMG). Παραγωγός του δίσκου είναι ο Mike Del Rio των POWERS (σε 3 κομμάτια όμως κάνει παραγωγή ο PJ Bianco) και περιλαμβάνει, εκτός απο τα 5 τραγούδια που ήταν διαθέσιμα με το EP Death Valley άλλα 5 ολοκαίνουργια tracks. Η LP συνεργάζεται ξανά με τον επί χρόνια φίλο και συνεργάτη της Nate Company, αλλά και με τον Rob Kinelski (Big Sean, Logic).\nH Laura Pergolizzi, εντωμεταξύ, επιστρέφει για νέα περιοδεία στην Ευρώπη, ξεκινώντας σήμερα από το Moby Dick της Μαδρίτης. Και οι 15 ημερομηνίες της, συμπεριλαμβανομένων εκείνων σε Βερολίνο (Lido, 28/11) και Λονδίνο (Dingwalls, 5/12), είναι ήδη sold-out.\n- Τα 10 albums του Νοέμβρη σύμφωνα με την άποψή μας:\n2. Sad13 – Slugger\n4. CRX – New skin\n5. Soft Hair – Soft hair\n7. Courteeners - Mapping the rendezvous\n8. Jack Savoretti – Sleep no more\n9. Emeli Sande - Long live the angels\n10. Sleigh Bells – Jessica rabbit\nO superstar πια της neosoul στην νέα δουλειά όπου έχουν βάλει το χεράκι τους και οι Daft Punk!\n- Kate Bush – Before the dawn\nΗ φωνάρα σε live ηχογραφημένο τριπλό δίσκο!\n- Susan Boyle – A wonderful world\nΧριστούγεννα έχουμε , και αντίστοιχοι δίσκοι ήδη κυκλοφορούν…\n- Rumer – This girl’s in love\nΔιασκευάζει εδώ συνθέσεις των Bacharach and david!\nΟι πιτσιρικάδες μεγάλωσαν και ψάχνουν ταυτότητα!\n- Kylie Minogue – Kylie Christmas\nΝα μην βγάλει κι αυτή κάτι Χριστουγεννιάτικο;\n- Mome – Alive\n- Amy Lee – Dream too much\n- Kate Bush – And dream of sheep\n- Jack Savoretti – When we were lovers\n- Meleana – Surrender\n- The Weeknd – Sidewalks\n- Letherette – Rick & dan\n- The Cinematic Orchestra – To believe\nΟνειρώδες και ταξιδιάρικο…\nΑναρτήθηκε από musiconline στις 6:28 AM